Ҳаё – пайғамбарларнинг суннати, йўлидир\n01:23 / 25.05.2019\n“Кун ҳадиси” дастурининг бугунги сонида тақдим этиладиган ҳадис мазмуни “Ҳаёнинг фазилати”, деб номланади. Бу мавзу ҳақидаги ҳадисни Тошкент шаҳридаги “Катта Қозиробод” масжиди имом-хатиби Абдуқаҳҳор Юнусов шарҳлаб берди.\nУқба ибн ал Ансорий (р.а) Пайғамбаримиз Муҳаммад салоллоҳу алайҳи васалламдан ривоят қиладилар: “Собиқ пайғамбарлардан одамларга етиб келган бир ибора мавжуд – “Уялмасанг, истаганингни қил!”.\nБухорий, Абу Довуд ва Ибн Можалар ривояти.\nБунинг маъноси шундан иборатки, масалан, бир ишга рўбарў келинди. У ишда хайр борми, барака борми, у ҳаёга мувофиқми ёки номуофиқми, инсон агар инсон бўлса, мўминлик-мусулмонлик даъвосида бўлса, у ишни ўрганади. Унда Аллоҳнинг розилиги, Унда Расулуллоҳнинг розиликлари борми йўқми? Динимизнинг муносабати қандай? Юқоридаги ибора баъзи бир виждонсиз, беҳаё кишиларга нисбатан айтилган.\nҲаёнинг фазилати ҳақида келган ҳадисда, инсонларни ҳаёга тарғиб этиш ётади. Чунки Расулуллоҳ салоллоҳу алайҳи васаллам “Ҳаё – иймондандур” дедилар. Чунки ҳаё бу – пайғамбарларнинг суннати, йўли ҳисобланади. Инсоннинг амаллари қабул бўлиши учун ҳам ҳаё зарур бўлади.\nИнсонда танлаш имконияти бор. Аллоҳ таоло инсоннинг қалбига ҳалол, пок ва шу билан бирга ҳаром бўлган нарсаларни кўрсатди. Луқманинг ҳалоллигида ҳам ҳаё зарур бўлади. Инсон қиладиган ишига назар ташлаши зарур. Ҳар қандай ишда, яъни биров кўрмаяпти, биров билмаяпти, деган фикрдан узоқ бўл. Чунки Аллоҳ таоло кўриб, кузатиб турган Зотдир!\nТошкент шаҳар "Катта Қозиробод" масжиди имом-хатибининг телеграмдаги расмий каналига аъзо бўлинг!


Видео: Шахрам Гиёсов собик жахон чемпионини биринчи раунддаёк нокаутга учратиб, камарини химоя килди – Дарё уз Янгиликлар\nГлавная / Спорт / Видео: Шахрам Гиёсов собик жахон чемпионини биринчи раунддаёк нокаутга учратиб, камарини химоя килди\n26.08.2019\tСпорт Comments Off on Видео: Шахрам Гиёсов собик жахон чемпионини биринчи раунддаёк нокаутга учратиб, камарини химоя килди 256 Показы\nПрофессионал бокснинг супер енгил вазн тоифасида (-63,5 кг) рингга чикаётган Шахрам Гиёсов (9-0, 7 КО) узининг навбатдаги жангини утказди.\n25 августга утар кечаси Мексиканинг Эрмосильо шахридаги «Центро де Усос Мультиплес» аренасида булиб утган бокс окшомида Гиёсов колумбиялик собик жахон чемпиони Дарлис Пересга (33-4-2, 21 КО) карши рингга кутарилди ва WBA International чемпионлик камарини химоя килди.\n10 раундга мулжалланган жанг муддатидан аввал якунига етди. Биринчи раунднинг 30 сонияси утиб улгурмасидан узбекистонлик боксчи чап кулда кросс зарбасини йуллаб, ракибини полга кулатди. 35 ёшли боксчи боксчи рефери саноги якунланига кадар урнидан тура олмади ва 41 сонияда нокаут кайд этилди.\n6:04 AM – Aug 25, 2019\nУшбу галаба Шахрамнинг профессионал боксдаги 9-галабаси булди. У бу жанглардан 7тасида ракибларини муддатидан аввал маглуб этган.\nМаълумот учун, 10 йилдан буён профессионал боксда фаолият юритиб келаётган Перес енгил (-61,2 кг) вазн тоифасининг WBA йуналишида 2014-15 йилларда уч марта вактинчалик жахон чемпионлик камарини кулга киритган.\nШахрам Гиёсов жорий йилнинг апрелида АКШнинг Инглвуд шахридаги (Калифорния) америкалик Эммануэль Тэйлорни (20-6, 14 КО) 10 раундлик жанг якунида хакамлар карори билан маглуб этиб, илк чемпионлик камарини кулга киритганди.\nПред. Нотугри «тонировка» хам жарима майдончасига тушишга сабаб булиши эслатилди\nСледующая Узбекистонда ахборот-кутубхона тизими ходимлари куни белгиланади


Осиёда коронавируснинг янги ўчоғи пайдо бўлмоқда | Qalampir.uz\nОсиёда коронавируснинг янги ўчоғи пайдо бўлмоқда\nОлам\t23 Июнь 12:59 14580\nҲиндистонда пандемия бошлангандан бери коронавирус инфекцияси аниқланган ҳолатлар сони 440 215 тани ташкил қилмоқда. 23 июнь ҳолатига кўра, ўтган бир сутка ичида коронавирусга чалинган 15 минг киши аниқланди. Бу ҳақда мамлакат соғлиқни сақлаш вазирлиги хабар бермоқда.\nВазирлик маълумотларига кўра, 22 июнь куни мамлакатда касалликнинг 425 282 ҳолати қайд этилган, 23 июнь куни бу кўрсаткич қарийб 15 минг беморга кўпайган.\nСтатистикага кўра, Ҳиндистон юқумли касаллик тарқалиши бўйича барча давлатлар орасида Италия, Испания ва Буюк Британияни ортда қолдириб, тўртинчи ўринни эгаллади.\nЖаҳон соғлиқни сақлаш ташкилоти маълумотларига кўра, Ҳиндистон коронавирус инфекциясининг Осиёдаги навбатдаги ўчоғи бўлиши эҳтимоли яқин. Бунга бир қатор омиллар сабаб этиб кўрсатилган – аҳоли орасида камбағал қатламнинг тиббий хизматларга бўлган эҳтиёжи, карантин қоидаларига амал қилмаслик ва давлат томонидан пандемия чораларига етарлича аҳамият бермаслик.\nҲиндистондаги Қизил ярим ой жамияти маълумотларига кўра, мамлакат жанубидаги аҳоли вакиллари коронавирусдан етарлича ҳимоя қилинмаган. Гигиена нуқтаи назаридан турмуш тарзининг ўзгармаслиги, мамлакатнинг бу ҳудудида инфекциядан зарарланиш ҳажмини ошириб юборади, дейилади ташкилот изоҳида.\n24 Сентябрь 11:27 154887\n25 Сентябрь 18:04 51810\n26 Сентябрь 13:35 29885


ТЕЗ ТИББИЙ ЁРДАМ МАШИНАЛАРИ ХИЗМАТДА » "Жиззах овози" газетаси расмий сайти\nТЕЗ ТИББИЙ ЁРДАМ МАШИНАЛАРИ ХИЗМАТДА\nПрезидентимиз Шавкат Мирзиёевнинг 2017 йил 16 мартдаги "Шошилинч тиббий ёрдамни янада такомиллаштириш чора-тадбирлари тўғрисида"ги қарорига мувофиқ, тез тиббий ёрдам хизматининг моддий-техник базаси мустаҳкамланмоқда. Улар замонавий алоқа воситалари билан жиҳозланган тез ёрдам автомашиналари билан таъминланаётир.\nВоҳамизда ҳам тиббий ёрдам кўрсатиш даражаси давр талабига мос равишда юксалмоқда. Республика шошилинч тиббий ёрдам илмий маркази Жиззах вилояти филиалида маълумотларни узатишнинг ягона тармоғи бирлаштирилди. Вилоятнинг барча ҳудуди бўйича тез тиббий ёрдам чақириқларини қабул қилиш ва қайта ишлашни таъминлайдиган мувофиқлаштирувчи диспетчерлик хизмати шакллантирилди. Марказдаги санитар автотранспортларига GPS навигаторлари ўрнатилиб, диспетчерлик пункти томонидан чақириқда юрган транспортларни доимий назорат қилиш имконияти яратилди.\n- Замонавий тиббий ускуналар билан жиҳозланган бугунги реанимобилларда махсус тиббий ёрдам кўрсатиш учун барча шароит мавжуд, - дейди Республика шошилинч тиббий ёрдам илмий маркази Жиззах вилояти филиали бош шифокори Даврон Тўлаганов. - Яъни, тез тиббий ёрдам бригадаси оғир аҳволдаги бемордан кетаётган қонни тўхтатиш, сунъий нафас олдириш ва бошқа кичик амалиётларни йўлда, шифохонага етгунга қадар амалга ошириши мумкин.\nКуни кеча республика шошилинч тиббий ёрдам илмий маркази Жиззах вилояти филиалига "Саломатлик-3" лойиҳаси доирасида Корея давлатида ишлаб чиқарилган "HYUNDAI" русумли 9 дона ана шундай замонавий реанимобиль тантанали равишда топширилди.\n» Қариндошлар ўртасидаги никоҳ


Жасур Жалолиддинов хориждан клуб танлайди - Zamin.uz\n12:20 / 30.01.2021\nРоссия премьер-лигасида дебютини нишонлай олмаган Жасур Жалолиддиновнинг фаолиятида ўзгариш бўлиши кутилмоқда. Маълумки, ўтган йили ёзда Тошкентнинг “Бунёдкор” клубидан Москванинг “Локомотив” жамоасига кўчиб ўтган футболчига Россия футболида ўзини кўрсатиш имкониятини беришмади.\nКатта умидлар билан легионерга айланган мамлакатимизнинг энг иқтидорли футболчиларидан бири беш ой мобайнида премьер-лигада бир дақиқа ҳам ўйнагани йўқ. Аввалига “Локомотив” таркибида бир неча учрашувда захирада ўтирган Жасур, кейинроқ “Тамбов” клубида ҳам майдонга туширилмади. Тамбовликлар ўзбекистонлик ярим ҳимоячини Россия кубоги доирасидаги учрашувда бир неча дақиқа ўйнатди холос.\nНатижада ёш футболчимиз йил бошиданоқ, Россия клублари билан хайрлашиш ва ўзгариш қилишга қарор қилди. Аввалига “Тамбов” билан мавсум охиригача тузилган ижара шартномаси бекор қилинди. Кейинроқ, беш йиллик шартномаси бўлишига қарамай, “Локомотив” билан ҳам ўзаро ҳамкорлик тўхтатилди.\nЎсиб келаётган ёш футболчи албатта ўйнаши керак. Жасур Ўзбекистон Суперлигасининг ҳар қандай жамоасини кучайтиришга қодир. “Бунёдкор” собиқ футболчисини бегона қилмаслиги ҳам тайин. Лекин Жалолиддинов фаолиятини легионер сифатида давом эттириш мақсадидан қайтгани йўқ.\nЖасурнинг қарийб 1 миллион евро атрофидаги маблағ эвазига “Локомотив” билан шартнома имзолашида бош ролни ўйнаган ва футболчимиз манфаатларини ҳимоя қилувчи “Soccer Career” консалтинг компанияси раҳбари Юрий Белоус журналистлар билан суҳбатда мижозининг фаолиятида янги давр бошланиши арафасида эканини маълум қилди.\n- Айни пайтда Жасур Жалолиддинов таклифларни кўриб чиқяпти. Ҳозирда унда эркин агент сифатида фаолиятини қаерда давом эттириш ҳақида бир қарорга келиши учун етарлича вақт бор, - деди Юрий Белоус.\n- Унга қаерлардан таклиф бўляпти?\n- Асосий таклифлар марказий Европа, Скандинавия ва Яқин Шарқ мамлакатлари жамоаларидан бўлмоқда.\n- Россиядан вариантлар йўқми?\n- Рус клубларидан ҳам таклифлар бор, албатта. Лекин биз уларни кўриб чиқишни истамаймиз. Биз учун энг муҳими футболчининг мунтазам ўйин амалиётига эга бўлишини таъминлашдир.\nДарҳақиқат, ўз тенгқурлари орасида дунёнинг энг истеъдодли 60 нафар футболчиси қаторида номи зикр этилган Жасур Жалолиддиновга аввал ҳам хориж клубларидан қизиқиш борлиги кўп айтилган. Хусусан, 2019 йилнинг охирида “Беневенто”да малака оширган иқтидорли футболчимизда Италияда тўп суриш варианти ҳам бўлган. Бироқ, ўтган йили коронавирус пандемияси туфайли унинг бу режаси амалга ошмай қолди.\nШунингдек, Жалолиддиновга Туркия, Испания ва Осиё мамлакатларидан таклифлар бўлган. Бироқ, ёш футболчи хориж футболига осонроқ мослашиш учун “Локомотив” вариантини танлаганини айтганди. Охир –оқибат, у танловда хатога йўл қўйгани кўриниб қолди. Нима ҳам дердик, бу ҳам бир тажриба бўлди. Бу ёғига Жасур танловда адашмаслигини тилаб қоламиз... “Замин” янгиликларини “Youtube”да кузатиб боринг\nЯнгиликлар » Спорт » Жасур Жалолиддинов хориждан клуб танлайди


Боқимандалик – иллат\nС начала работы biznes-daily.uz 7 173 745\nГлавная "ISTE'MOLCHI" Боқимандалик – иллат\n09.08.2017 | |\nХалқ қабулхонасига келган мурожаатлар билан танишиб...\n2014 йил 29 октябрда Ўзбекистон Республикасининг “Жисмоний ва юридик шахсларнинг мурожаатлари тўғрисида”ги қонуни янгидан қабул қилинган бўлсада, унинг ижроси эскича ҳолда қолаверди. Шу боис 2016 йилда Ўзбекистон Республикаси Бош вазирининг ҳузурида мурожаатлар билан ишлашнинг янги, замонавий усули – интернет электрон виртуал кабулхона ташкил этилди. Виртуал қабулхона қисқа муддат ичида ўзининг ижобий натижасини кўрсатгани туфайли бутун республика бўйича мурожаатлар билан ишлашнинг янгича усули – Халқ қабулхоналари ташкил этилди.\nХалқ қабулхонасида мурожаатлар билан ишлаш мобайнида уни қонуний ҳал этишда нуқсонлар, қонун талабларини бузиш, ушбу талаблар моҳиятини тўлиқ англаб етмаслик, лоқайдлик, камбағаллик психологияси, боқимандалик, мурожаат қилиш маданиятига риоя қилмаслик каби салбий иллатлар мавжудлиги кўзга ташланмоқда. Бу каби иллатларни бартараф этмасдан туриб, жисмоний ва юридик шахсларнинг мурожаатлари билан ишлашда ижобий натижаларга эришиш даргумон.\nХусусан, жорий йилнинг бошидан 15 июнга қадар Шаҳрисабз туман халқ қабулхонасига жами 520 та мурожаат келиб тушгани қайд этилган ҳолда, шундан 120 дан зиёди уй-жой ва ер масаласи, 32 таси электр энергиясидан қарздорлик, 66 тадан ошиғини боқимандалик кайфиятидаги аризалар ташкил этади. Айниқса, бу каби салбий ҳолатлар маҳалла фуқаролар йиғинларидан келаётган мурожаатларда яққол кузатилаяпти. Бу эса фуқаролар йиғинлари маъсул ходимлари ўз ҳудудларидаги вазиятдан воқиф эмас ёки воқиф бўлсаларда, уни тегишли йуналишга йўналтириш қобилятига эга эмаслар, деган фикр уйғонади.\nЖойлардаги фуқаролар йиғинлари ходимлари ўзларига юклатилган вазифаларни етарли даражада бажарганда эди, 15-20 фоиз ариза ўз жойида ҳал бўларди. Яна 10-20 фоизни ташкил этувчи боқимандалик, текинхўрлик, камбағаллик психологияси кўринишида ёзилган мурожаатлар бўлмас эди.\nМаълумки, маҳалла фуқаролар йиғинлари раислари ҳамда масъул котиблари ишга кираётганда ушбу йиғин фаолиятини яхшилайман, аҳолининг дарду-ташвишлари билан яшаб, уларнинг фаровон ҳаёт кечириши учун керакли чораларни кўраман, деб катта ваъдалар беришади. Ваъда берилдими, бурч зиммага олиндими, демак, уни бажариш лозим! Ҳудудлардаги аҳоли билан асоссиз, боқимандалик, текинхўрлик кайфиятидаги мурожаатлар бўйича тушунтириш ишларини кучайтиришга эътибор қаратиш вақти келди, деб ўйлайман.\nАҳолига ҳаёт – бу ҳаракат эканини, ҳаракатда эса барака борлигини, Президентимиз фуқароларимизнинг фаровон яшаши учун жонбозлик кўрсатаётгани, қонуний асосларда тадбиркорликка кенг йўл очиб берилаётгани, шу боис Халқ қабулхоналарига тадбиркорлар деярли мурожаат қилмасдан ўз фаолиятлари билан шуғулланаётганини, бир сўз билан айтганда, қўл билан берганга қуш тўймаслигини, муқаддас каломларимизда ҳам боқимандалик қораланишини одамлар онгига етиб борадиган тарзда тушунтириш МФЙ фаолларининг вазифаси саналади.\nЮқоридаги каби МФЙнинг ўзида ҳал қилиниши мумкин бўлган мурожаатларнинг юқори идораларга чиқиб кетиш ҳолати фуқаролар йиғини раислари, масъул котиблари ва бошқа тегишли ходимларнинг ўз вазифаларини лозим даражада бажармаётганлиги, тарғибот-ташвиқот ишлари, иймонли-эътиқодли, юксак маънавиятли инсонларни тарбиялашга қаратилган фаолият етарли даражада ташкил этилмаганлигини англатади.\nНазаримда, кўнглида шукроналик туйғуси бўлган, ўзини ва атрофидагиларни, қолаверса, қонунчилигимизни ҳурмат қилган ҳар бир инсон ўзи дуч келган муаммони белгиланган чора-тадбирларни қўллаш орқали, маҳалла-кўй билан бамаслаҳат, масалага ойдинлик киритиш йўли билан ечишга ҳаракат қилади. Биз ана шуни аҳолимизга тушунтиришимиз зарур. Қолаверса, ҳар бир мансабдор шахс шу мансабда ишлаётгани учун шукрона қилиши, ўзига юклатилган вазифани жон-дилдан, аъло даражада бажариши керак. Халқнинг орзу-умидлари ижобати, дарду-ташвишлари камайиши учун елиб-ёниб яшаш бизнинг ҳаётий шиоримизга айланиши лозим.\nИнсон қайси мансабни эгалламасин, тараққиёт даври ва замонга мослашмас, давлат раҳбари ҳамда халқ талабига тўлиқ жавоб бермас экан, яхшиси эгаллаган мансабини, жойини муносиб кадрга бўшатиб қўйиши керак, деб ўйлайман. Шу ўринда, айрим мансабпарастларнинг халқ дардини тинглашни истамаслиги ҳам ариза ва шикоятлар салмоғи ошиб кетишига туртки бўлаётган сабаблардан бири эмасмикан, деган савол туғилади.\nАриза, шикоятлар билан ишлашда масъул ходим, раҳбарлар аввало ўзини севиши, ҳурмат қилиши керак. Чунки ўзини ҳурмат қилган инсонгина ўзгага ёмонлик қилмайди, ёрдам беради, керак бўлганида тўғри ва қонуний йўлни кўрсатиб, ёмон йўлдан қайтаради. Давлат, жамият томонидан юкланган вазифани, мансабни сидқидилдан бажаради ва бундан ўзи ҳам роҳатланади.\nЮқорида таъкидлаганимдек, жисмоний ва юридик шахсларнинг мурожаатлари билан ишлашдаги яна бир оғриқли нуқта – бу боқимандалик кайфиятидаги мурожаатлар салмоғининг юқорилиги (10-20 фоиз). Қабулга келган баъзи фуқароларни кўриб, ҳайрон қоласан киши: кам таъминланганлик улар учун унвон ёки юқори мартаба, гуё... “Мен кам таъминланганман”, ”менга уни бер, буни бер” дея талаб қилишади улар. Бу каби мурожаатлар муаллифига қонун талабларидан келиб чиқиб гапирсанг, эшитишни исташмайди ёки оғизларидан “боди кириб шоди чиқади”. Демак, жойларда фуқароларимизга мурожаат қилиш одоби, маданиятини ҳам тушунтирмоқ лозим экан.\nФикримча, жойлардаги раҳбарлар бу каби боқиманда инсонлардан ҳақиқий муҳтож кишиларни ажратиб, аниқлаб олиши зарур. Чунки муҳтожларга ёрдам бериш асосий вазифамиз, бурчимиздир. Айни пайтда текинхўр, боқимандалик кайфиятидаги мурожаат муаллифларини фаол ва фойдали меҳнатга йўналтириш, уларни мамлакатимизда кенг қулоч ёзаётган тадбиркорлик фаолиятига жалб этиш пайти келган.\nНега аризабозлик, боқимандалик кайфиятига берилиб қолмоқдамиз?\nМенимча, бу саволнинг жавоби аниқ: фуқаролар йиғинлари аҳолидан узоқлашиб кетган, тарғибот-ташвиқот, қонун ва қонуности норматив ҳужжатларни тушунтириш ишлари ўлда-жўлда. Халқ дарду-ташвиши, муаммолари ечими йўлида ишлаш ўз ҳолига ташлаб қўйилган.\nҲали бирор фуқаролар йиғини раиси асоссиз, уйдирма, туҳмат мурожаат учун у ёки бу фуқарони маъмурий жавобгарликка тортгани ҳақида эшитмадим. Афсуски, бу каби мурожаатлар ҳам талайгина тушиб турибди.\nШуни ҳам қайд этиш лозимки, маҳалла фуқаролар йиғинларида илдиз отган яна бир иллат – кам таъминланган оилаларга ажратиладиган нафақа ва моддий ёрдамларга кўз олайтириш ҳолати ҳам шикоятларнинг ошишига сабаб бўлмоқда. Келиб тушаётган маълумотларда фуқаролар йиғинлари масъул ходимлари нафақа ва моддий ёрдамларнинг маълум қисмини олгандан сўнггина фуқароларга нафақа ва моддий ёрдам пулини бераётгани айтилмоқда. Унутмангки, бундай юзсизлик, ҳаромхўрликларга чек қўйиладиган пайт аллақачон келган!\nПрезидентимиз Шавкат Мирзиёев кўрсатмаси асосида ишни ташкил этиш, жисмоний ва юридик шахсларнинг мурожаатлари билан қонун талаблари бўйича шуғулланиш, адолатли тарзда иш юритиш барчамизнинг биринчи галдаги вазифамиз бўлиб қолиши керак. Давлатимиз раҳбари таъкидлаганидек: фуқароларнинг ҳар қандай муаммоларини ҳал этиш давлатнинг халққа нисбатан асосий мажбуриятларидан бири эканини унутишга ҳеч кимнинг ҳаққи йўқ.\nҚашқадарё вилояти, Шаҳрисабз тумани\n“Халқ қабулхонаси” мудири.


Журнал "Экономический Вестник Узбекистана" » (O´zbek) O‘zbekiston mebel sanoatining rivojlanish strategiyasi » Print\n(O´zbek) O‘zbekiston mebel sanoatining rivojlanish strategiyasi\nPosted By admin On 20.07.2018 @ 14:54 In Архив статей | No Comments\nТадқиқотлар шундан далолат берадики, мебеллар сотиб олишга қилинган харажатлар узоқ муддатли товарлар орасида уй сотиб олишдан кейин иккинчи ўринда туради, шу туфайли мебель маҳсулотлари динамикасини ўрганиш катта аҳамиятга эга. Шунингдек, мебеллар сотиб олиш динамикаси аҳоли турмуш даражасини ифодаловчи кўрсаткичлар сирасига киради. Мамлакатимизда амалга оширилаётган Ўзбекистон Республикасини 2017–2021 йилларда ривожлантиришнинг бешта устувор йўналишлари бўйича Ҳаракатлар стратегиясида иқтисодиётни янада ривожлантириш ва либераллаштириш ва шу асосда аҳолининг моддий фаровонлигини ошириш, яшаш шароитини яхшилаш вазифалари белгиланган.\nЖаҳонда юз бераётган технологик ўзгаришлар, глобализация жараёни, ижтимоий оммавий воситалари ролининг ортиши, демографик ўзгаришлар ва аҳоли харид қобилиятларининг кўтарилиши мебель ишлаб чиқарувчилар ва чакана сотувчилар учун катта имкониятлар очиб бермоқда. Маълумки, алоҳида мамлакатлар ва минтақалар иқтисодиётларининг шаклланиши ва ривожланишига узоқ муддатли фойдаланиладиган товарлар бозорининг барқарор ўсиши жиддий таъсир кўрсатади. Узоқ муддатли фойдаланиладиган товарлар ишлаб чиқариш жаҳондаги интеграцион жараёнлар омилларидан бири ҳисобланади, узоқ муддатли фойдаланиладиган товарлар бозорлари эса иқтисодиётнинг энг муҳим секторларидан бирига айланади. Жаҳон иқтисодиётидаги глобал мойилликларнинг кўпчилиги айнан узоқ муддатли фойдаланиладиган товарлар бозорларига киради. Айнан шундай бозорлардан бири бу мебель бозоридир.\nГлобализация таъсирида бозорлардаги рақобат муҳити ўзгариб туриши бир томондан, мебель ишлаб чиқарувчилар ўз маҳоратлари ва қобилиятларини оширишни тақозо этса, иккинчидан, истеъмолчиларнинг янги маҳсулот ва ассортиментга бўлган талабининг кучайиши мебель саноатида янги инновациялар жорий этишни талаб қилмоқда.\nЎзбекистон Республикаси Статистика Қўмитасининг маълумотларига кўра 2014 йилда республикамизда 2336 та мустақил балансга эга корхоналар бўлган бўлса, 2015 йилда бу кўрсаткич 2385 донани ташкил этди. Уларни учта гуруҳга ажратишимиз мумкин: кичик корхоналар (ишчилар сони 50 кишидан кам), ўрта (51–200 киши) ва катта корхоналар (ишчилар сони 200 кишидан юқори). Кичик ва хусусий тадбиркорлик корхоналари кўпчиликни ташкил этади ва уларнинг жами ишлаб чиқаришдаги улуши 60 фоизга тенг. Аксарият кичик корхоналар маҳаллий технология ва кам капитал билан иш юритади. Йирик корхоналар (Файз холдинг компанияси, Тошкент мебель, Кенг макон ва бошқа.) бозордаги асосий ва етакчи мебель таклиф этувчилар ҳисобланади. Йирик корхоналар замонавий технология ва йирик капитал асосида иш юритади. Уларнинг айримлари ўз мебель марка ва брендларига эга.\nМебель саноатининг ривожланиш одимлари юқори бўлишига қарамасдан унинг экспорт потенциалидан тўлалигича фойдаланилмаяпти. Ўзбекистоннинг ташқи (экспорт) мебель бозори унча ривожланмаган. Таҳлиллар 2015 йилда мебель экспортининг улуши паст эканлигини кўрсатди, аммо у ўсиш тенденциясига эга. Ташқи бозорга Ўзбекистон ёғочдан ва металлдан ишланган мебелларни сотади. Экспорт мебелидаги асосий харидорлар жумласига Қозоғистон, Тожикистон, Қирғизистон, Озарбойжон, Миср, Туркия ва Россия Федерацияларини киритиш мумкин. Ўзбекистон мебель саноати қўшни мамлакатлар мебель саноатидан устунликкга эга. Бунга бетакрор маданият ва турмуш тарзига маҳсулотларнинг мослиги, саноатда қўлланилаётган материалларнинг ўринбосарлик хусусиятлари, ҳукуматнинг маҳаллий ишлаб чиқарувчиларни қўллаб-қувватлашидир. Маҳаллий ишлаб чиқарувчилар ички ва халқаро талабни қондириш учун хизмат қиладилар. Ижтимоий муҳитнинг ўзгариши, бозор иқтисодиётида яшаш турмуш тарзининг кўп аъзолик оиладан кичик оилаларга ўтиш мебель саноатининг ривожланиши, уй жой жиҳозларига бўлган талабнинг ошишини тақозо этмоқда. Жаҳон молиявий иқтисодий инқирози мебель бозори динамикасига ҳам ўз таъсирини ўтказмоқда. Хомашё материаллари, электроэнергия ва ёқилғининг қимматлашуви ишлаб чиқариш харажатларининг ошишига сабаб бўлмоқда ва бу шароитда локализация дастурини жадал суръатларда амалга ошириш зарур.\nХалқаро мебель ишлаб чиқарувчилар (Италия, Туркия, Миср, Бельгия, Франция, Руминия ва б.) томонидан ишлаб чиқарилган ва Ўзбекистонга импорт қилинган мебеллар даромади юқори бўлган истеъмолчиларга мўлжалланган бўлиб, улар Тошкент, Самарқанд, Фарғона, Навоий сингари шаҳар марказларидаги дўконларда сотилади. Хитойдан импорт қилинган мебеллар аҳолининг даромади паст қатламига мўлжалланган.\nЎзбекистон Республикасининг мебель маҳсулотлари экспорти ҳам барқарор ўсиш тенденциясига эга. Мебель экспорт ҳажми 2010 йилда 1818 минг АҚШ долларини ташкил этган бўлса, 2013 йилда эса 4205 минг АҚШ долларини ташкил этган. Бу кўрсаткич 2014 йилда мебель саноатида 2010 йилга нисбатан 2 баробардан зиёд ўсганлигини кўрсатади, аммо 2015 йилда бу кўрсаткич бир неча фоизга камайди (1-расм).\nМамлакатимизда мебель ишлаб чиқариш ҳажмининг барқарор ўсиши мебель импортининг 2015 йилда 2011 йилга нисбатан 30 % га камайишига сабаб бўлди (2-расм).\nҲар қандай тармоқнинг барқарор ривожланиши фақат маълум харид талабига эга бўлган товарларни ишлаб чиқариш ва сотиш билан тўғридан-тўғри боғлиқдир. Бу эса тармоқ истеъмолчиларининг хатти-ҳаракатини, уларнинг харидни амалга ошириш қарорини қабул жараёнига таъсир этувчи омилларни батафсил ўрганишини тақозо этади.\nМебель бозорини асосий икки гуруҳга, яъни маиший ва ташкилотлар учун мебелларга ажратиш мумкин. Ташкилотлар учун мебеллар бозори ичида ҳам ўзларининг ўзига хос хусусиятларига эга бўлган бир нечта махсус соҳаларни ажратиб кўрсатиш мумкин: офис мебели, ўқув муассасалари, шифохоналар, ресторанлар, дўконлар, омборхона бинолари кабилар учун махсус мебеллар.\nЎзбекистон Республикасида ишлаб чиқариладиган мебель маҳсулотларини турларига кўра ишлаб чиқариш таркибини таҳлил қиладиган бўлсак, жами ишлаб чиқаришнинг 58 фоизи маиший мебелга, 39 фоизи ташкилотлар учун мебелларга ва 3 фоизи бошқа мебелларга тўғри келади. Ёғочдан ясалган мебелларнинг улуши 2015 йилда 61,3% ни ташкил этди.\nЯнги ахборот технологиялари мебель ишлаб чиқариш ва маркетингни тубдан ўзгартириш потенциалига эга. Бу технологиялар бозорларнинг глобаллашувини тезлаштиради, жумладан, улар жаҳон бозорларидаги ишлаб чиқарувчилар бозор ҳукмронлигини истеъмолчиларга ўтказиши мумкин.\nИлгариги даврда Ўзбекистон мебель ишлаб чиқарувчи компаниялар халқаро бозорлардан холи бўлганлиги туфайли улар маҳаллий бозорларда ҳукмронлик позициясида бўлиб, етарлича ва юқори сифатли хомашё материаллари, истеъмолчилар кўплиги ва мебелларни ташишда транспорт тўсиқлари борлигидан наф кўрганлар.\nҲозирги пайтда маҳаллий мебель бозорлари умуман олганда халқаро рақобатли (халқаро бозорда рақобатбардош) бўлиб, уй-жиҳозлари импорти уларнинг экспортига нисбатан тез ўсиб бормоқда. Мебель жиҳозларини экспорт қилишда фаоллик кўрсатган вилоят ва ҳудудлар жумласига, Андижон, Бухоро, Навоий, Самарқанд, Тошкент вилояти ва Тошкент шаҳри киради. Чет эллик мебель маҳсулотлари ҳаридорларига асосан, Россия Федерацияси, Қозоғистон, Тожикистон ҳамда Афғонистон киради. Аммо Республикамизнинг мебелларини экспорт қилиш салоҳияти энди шаклланмоқда. Шу туфайли, ҳозирги пайтда республикамиз маҳаллий бозорида чет элда ишлаб чиқарилган мебель маҳсулотлари ҳукмронлик қилмоқда. 2015 йилда республикамизга 162,9 млн. АҚШ долларига тенг бўлган мебель маҳсулотлари импорт қилинди. Маълумотларга кўра республикамизга асосий мебелларни экспорт қилаётган мамлакатлар қаторига Туркия, Хитой, Россия Федерацияси, Германия, Польша, Латвия, Чехия фирмалари киради.\nМебеллар импорти ошиши ташқи савдонинг эркинлашуви, логистика ва ахборот коммуникацияси технологиядаги ютуқлар ҳисобига амалга ошди. Аммо глобализиция ва халқаро рақобат туфайли мебель ишлаб чиқарувчи фирмалар доимо инновацияларни кенг жорий қилмоғи, хомашё етказиб берувчилар, тайёр маҳсулот ишлаб чиқарувчилар, мебель дистрибютерлари ва сотувчилари янги маркетинг янгиликларини қўллаши лозим. Юқори рақобатли бозорларда, жумладан, мебель маҳсулотлари бозорида, ишлаб чиқарувчиларнинг «яшовчан»лиги учун ўзгаришлар, яъни янгиликлар қилиш ўта муҳимдир.\nДавр талабига жавоб бериш, тўхтовсиз инновацияларни яратиш ва қўллаш, янги технологияларга, трендларга, шароитга мослашиш фирмаларнинг узоқ муддат «яшовчан»лиги гаровидир.\nМебель маҳсулотлари экспорти ва импортининг Ўзбекистонда кейинги йилларда ортишига бир неча ижобий омиллар сабаб бўлмоқда:\n● биринчидан, ахборот технологиялари истеъмолчилар ва ишлаб чиқарувчилар, мебель ишлаб чиқарувчилар ва уларга хомашё етказувчилар алоқаларини кучайтирди, глобал ахборот алмашуви харидорлар танловидаги фарқларни ҳам пасайтирди;\n● мебелларни контейнерларда ташиш халқаро транспорт харажатларини пасайтирди, уларнинг ташишдаги шикастланишига барҳам берилди. Истеъмолчиларнинг мебеллар қисмини осонгина йиғиш мумкин бўлган хилларига харидорларнинг талабини оширди;\n● бугун мебель ишлаб чиқариш ва маркетингдаги янги технологиялар халқаро кўргазма ва ярмаркалар туфайли кенг қўлланишига сабаб бўлмоқда. Ўзбекистонда кейинги йилларда уч марта мебель маҳсулотларининг халқаро ярмаркаси ўтказилди;\n● халқаро савдодаги мамлакатлар орасидаги тўсиқлар олиб ташланди ёки юмшатилди.\nЮқоридаги ўзгаришлар Ўзбекистон Республикасида мебель бозорининг тез ўсиши ва кенгайиши даврига мос келди. Мустақиллик йилларида аҳоли сонининг ортиши, турмуш шароитининг яхшиланиши, даромадининг ортиши мебель маҳсулотларига бўлган талабни оширди. Бу эса мебель бозорининг ривожланишига сабаб бўлди.\nРеспубликамизда тадбиркорлар ва инвесторлар учун яратилган қулай муҳит худудлар кесимида ҳам мебель ишлаб чиқаришнинг жойлашуви ва структурасига ижобий таъсирини ўтказмоқда. Бу соҳадаги тадбиркорлик айниқса, Андижон, Самарқанд, Наманган, Фарғона, Сурхондарё вилоятларида ҳам кенг тараққий этмоқда. Мебель саноатини янада тезкор ривожлантириш учун маҳсулот сифатини янада ошириш, таннархини пасайтириш, товар ва хизматларни диверсификациялаш, инновацияларни кенг жорий этиш, аҳолининг талабини маркетинг тадқиқотлари асосида ўрганиш соҳанинг биринчи галдаги вазифалари қаторига киради.\nURL to article: http://evu.uz/arhiv-statey/o-zbekiston-mebel-sanoatining-rivojlanish-strategiyasi.html


Cоcо-Cоланинг омадсиз ихтирочиси ва унинг машҳур бренди ҳақида... » Ўзбекистон янгиликлари – Zamin.uz\nCоcо-Cоланинг омадсиз ихтирочиси ва унинг машҳур бренди ҳақида...\n09 ноя, 13:03 1 245 Дунё\nCоcа-Cоlа логотипини яратиш тарихи 1886 йилда Нью-Йорк Бандаргоҳи яқинларида вояга етган Жон Стис Пембертон билан узвий боғлиқдир. Джон Пембертон тўлиқ исми - Жон Стис Пембертон Америкалик фармацевт бўлиб, у энг яхши ичимлик Cоcа-Cоlа асосчиси сифатида дунёга танилган. Маълумотларга қараганда, Жоннинг фармацевтика соҳасида амалга оширган ҳар қандай янгилиги дорихоналарда муваффақиятсизликка учраган ва ҳеч қандай фойда келтирмаган.\nАтлантага саёҳат қилгандан кейин, Пембертон ичимликлар бозорида ўз омадини синаб кўришга қарор қилади. Жон Пембертон йиллар мобайнида сон-саноқсиз тажрибалар ўтказишдан чарчамади. Ва ниҳоят, у газланган лаззатли ичимлик шаклидаги ноёб таъмни ихтиро қилди. Борган сари Пембертон яратган ичимлик америкаликларнинг энг севимли танловига айланди. Сироп, майдаланган муз бўлакчалари ҳамда газланган сув - барчаси мазали ичимликнинг сеҳрли лаззатини янада оширишга хизмат қиларди.\nВақт ўтаркан, Cоcа-Cоlа ичимлиги ҳақидаги яхши фикрлар ва мақтовлар бутун дунё бўйлаб тарқала бошлади. Буюк инқилоб йилларида Cоcа-Cоlа ичимлиги ҳақида бир ривоят тарқалган эди, мазмуни қуйидагича: бир одам ёнидаги дўстига қараб, "Агарда шу қора кунлардан ўтиб олсак, сени биргалашиб Cоcа-Cоlа ичишга таклиф қиламан. Чунки, айни кунларда жудаям сиқилиб юрибман, бир дам олишим керак". Инсонлар орасида бу ичимлик стресс ёки тушкунликдан олиб чиқувчи сифатида ном қозонган эди.\nДастлаб бир стакан Cоcа-Cоlа ичимлиги 4 цент қилиб баҳоланган. Пембертон вафотидан кейин Аса Григгс Сандлер исмли бир йигит унинг бизнесини давом эттирди. Ўз ўрнида, Сандлер энг катта эътиборини рекламага қаратди. 1891 йилда у Cоcа-Cоlа компаниясининг ягона эгасига айланди. Гарчи Пембертон бу ичимликни яратган бўлсада, унинг брендини дунёга танитган Сандлер ҳисобланади. Бугунги кунда сиз танийдиган Cоcа-Cоlа бренди анча йиллар мобайнида ривожлантирилиб, мукаммаллаштирилиб келинган.\nCоcа-Cола Пембертон Сандлер\nЎзбекистонга «Coca-Cola»нинг эски бренди қайтади 23 фев, 18:21\nCoca Cola компанияси ростдан инқирозга учрадими? 01 май, 08:50\nАҚШда Coca-Cola 3,3 млрд доллар миқдоридаги солиқларни тўламаганликда айбланмоқда 19 сен, 22:54\nCoca-Cola ва PepsiCo Россияда биттадан заводини ёпади 03 мар, 22:52\nCoca-Cola 8,5 млрд евролик облигацияларини сотди 27 фев, 15:24


ЛОРАТЕКС® ҚЎЛЛАШ БЎЙИЧА ЙЎРИҚНОМА | Новости Фармацевтических и Медицинских компаний на портале Apteka.uz (Узбекистан)\nЛОРАТЕКС® ҚЎЛЛАШ БЎЙИЧА ЙЎРИҚНОМА\nПрепаратнинг савдо номи: Лоратекс®\nФаол модда: лоратадин - 10 мг\nЁрдамчи моддалар: лактоз моногидрати, маккажўхори крахмали (Амидон), микрокристаллик целлюлоза (Авицел РН = 101), магний стеарати.\nТаърифи: оқ, думалоқ, четлари қия ва рискали ясси таблеткалар.\nАнтиаллергик воситалар Н1 рецепторлари орқали гистамин чақирувчи аксарият физиологик самараларни камайтирувчи ёки олдини олувчи, Н1 гистамин рецепторларининг қайтувчан рақобатли антагонистидир. Улар гистаминни ажралиб чиқишини олдини олмайди ва ажралиб чиқиб бўлган гистаминни боғлаб олмайди. Антигистамин таъсири нафас, қон томир ва меъда-ичак йўлларининг силлиқ мушакларининг спазмини сусайтириш, капиллярлар ўтказувчанлигини камайтиришни ўз ичига олади, бу эсашишни, яллиғланиш оқибатидаги гиперемия ва қичишишни камайишига, шунингдек гистамин томонидан чақирилган сўлак ва кўз ёши безларининг гиперсекрециясини камайишига (сўлак оқиши ва кўз ёшини оқишини сусайишига) олиб келади. Лоратекс® - периферик Н1 рецепторларига танлаб таъсир қилувчи ва седатив таъсир кўрсатмайдиган, иккинчи авлод антигистамин препаратидир.\nЛоратекс® енгил бронходилатацияни чақиради, шунингдек астмаси бўлган пациентларда гистамин чақирган бронхоспазмни блоклайди. У шунингдек жисмоний зўриқиш ва гипервентилляция оқибатида чақирилган бронхоспазмни хам камайтиради.\nЛоратекс® меъда-ичак йўлларидан тез сўрилади. Ичга қабул қилинганидан кейин плазмадаги концентрациясининг чўққисига тахминан 1 соат ўтгач эришилади. Таъсир чўққисининг вақти – 4-6 соат. Овқат қабул қилиш лоратадинни сўрилишини 40% га ва унинг фаол метаболитларини сўрилишини 15% га кучайтиради. Лоратадин жигарнинг цитохром Р-450 тизимида метаболизмга учрайди ва фаол метаболитлар ҳосил бўлади. Асосий метаболит декарбоэтоксилоратадин антигистамн фаолликни намоён этади. Чиқарилиши - лоратадиннинг ярим чиқарилиш даври 3 соатдан 20 соатгачани (ўртача 8,4 соатни) ташкил қилади, декарбоэтоксилоратадиннинг эса – 8,8 соатдан 92 соатгачани (ўртача 28 соатни) ташкил қилади. Лоратадин плазма оқсиллари билан 98% га боғланади; декарбоэтоксилоратадин эса, бироз сустроқ боғланади. Лоратадиннинг умумий дозасини тахминан 80% 10 кундан кейин сийдик ва аҳлат билан метаболитлар кўринишида чиқарилади. Умумий дозанинг 27% конъюгацияланган ҳолда 24 соатдан кейин сийдик билан чиқарилади.\nЛоратекс® 6 ёш ва ундан ошган пациентларда мавсумий аллергик ринитларнинг симптомларини бартараф этиш ва сурункали идиопатик эшакемини даволаш учун қўлланилади.\nКатталар ва ўсмирлар учун одатдаги доза: ичга, 1 таблеткадан кунига бир марта.\nБолалар учун одлатдаги доза\n12 ёш ва ундан катта болалар: ичга, 1 таблеткадан кунига бир марта.\n2 ёшдан 12 ёшгача бўлган болалар: ичга, ½ таблеткадан кунига бир марта.\nКексалар учун одатдаги доза: ичга, 1 таблеткадан кунига бир марта.\nБу ножўя таъсирлар шифокор диққатига муҳтождир: Кам ва жуда кам учрайдиган ножўя таъсирлар - қон томонидан реакция (клиник жиҳатдан томоқда оғриқ ва тана ҳароратини ошиши, ғайри табиий қон оқиши ёки қон талашларни пайдо бўлиши, ғайри табиий толиқиш ёки ҳолсизлик билан намоён бўлади).\nБундай ножўя таъсирлар, фақат агар улар узоқ давом этса ёки беморларга катта ташвиш туғдирган ҳолдагина шифокор диққатига мухтождир.\nКам ва жуда кам учрайдиган ножўя таъсирлар - уйқучанлик, бронхиал шиллиқни қуйилиши, иштаҳани кучайиши ёки вазнни ортиши, кўриш хиралашиши ёки кўришни бошқа ўзгаришлари, аралашиб қолишлар, даҳшатли тушлар кўриш, қўзғалиш, асабийлик, таъсирчанлик, сийишни қийинлашиши ёки оғриқ билан кечиши, бош айланиши, оғизни, бурунни ёки томоқни қуриши, тахикардия, парадоксал реакциялар, фотосезувчанлик, қулоқ шанғиллаши ёки жаранглаши, тери тошмалари, меъдада дискомфорт ёки оғриқ.\nЛоратекс® ни бу препаратга ёки ушбу дори шаклининг ингредиентларига ўта юқори сезувчанлиги бўлган пациентларда қўллаш мумкин эмас. 2 ёшгача бўлган болалар.\nЗамбуруғга қарши азол синфидаги воситалар (флуконазол, итраконазол, кетоконазол, миконазол) - лоратадин билан бирга қўлланганида, унинг (шу жумладан метаболитларнинг) плазмадаги миқдори ошиши мумкин.\nЦиметидин - лоратадин билан бирга қўлланганида лоратадиннинг плазма миқдори сезиларли равишда ошади.\nМакролид-антибиотиклар (азитромицин, кларитромицин, эритромицин, тролеандомицин) - лоратадин билан бирга қўлланганида, лоратадиннинг (шу жумладан метаболитларнинг) плазмадаги миқдорини ошишига олиб келади.\nАнтигистамин дориларидан биронтасига юқори сезувчанлиги бўлган беморлар, бошқаларига ҳам ўта сезувчан бўлишлари мумкин. Буйрак ёки жигар фаолиятини бузилиши (креатинин клиренси минутига 30 мл дан кам) бўлган беморларга кичик бошланғич дозани (10 мг дан кунора) бериш кўзда тутилади. Кекса пациентлар катталар учун одатдаги дозага сезгирроқ бўладилар.\nБ тоифа - ҳомиладор аёлларда адекват ва яхши назорат қилинган тадқиқотлар ўтказилмаган. Лоратекс® ҳомиладор аёлларда фақат жуда зарур бўлган ҳоллардагина қўлланиши мумкин.\nЛоратадин ва унинг метаболити декарбоэтоксилоратадин кўкрак сутига ўтади ва унинг сутдаги концентрацияси плазмадаги даражаси билан бир хил. Она учун препаратни қабул қилинишининг муҳимлигини ҳисобга олиб, эмизишни тўхтатиш ёки препаратни бекор қилишдан бирини танлаш керак. Эмизикли оналарга лоратадинни буюришда шифокор ўзига хос эҳтиёткорликни намоён этиши лозим.\nҚуйида санаб ўтилган ҳар қандай ножўя самаралари ҳолида шифокорга хабар беринг:\nАгарда доза ошириб юборилишининг қуйидаги симптомлари пайдо бўлса, дарҳол шошилинч тиббий ёрдамга мурожаат қилинг: қовушмаслик ва беқарорлик, тиришишлар, оғир уйқучанлик, оғиз, бурун ва томоқни қуриши; ҳушдан кетиш; қон қуйилишлар ёки юзни қизариши; галлюцинациялар (кўриш, эшитиш галлюцинациялари ёки айни шу ерда бўлмаслик ҳисси); қисқа нафас ёки нафас олишни қийинлашиши, уйқуни бузилиши.\n10 таблетка блистерда; 1, 2 ёки 10 блистер қўллаш бўйича йўриқномаси билан картон қутида.\nҚуруқ, ёруғликдан ҳимояланган жойда, тахминан 30оС ҳароратда сақлансин.\n«Dr. Abidi Pharmaceutical Laboratories», Dr. Abidi Ave. Km 8 Karaj Makhsoos Rd. Теҳрон – Эрон


Тўқаев Зеленский билан Украинадаги урушнинг еттинчи кунида мамлакатдаги вазиятни муҳокама қилди\nҚозоғистон президенти Қасим-Жомарт Тўқаев Украина президенти Владимир Зеленский билан телефон орқали мулоқот қилди, дея хабар берди Қозоғистон президенти матбуот котиби Берик Курмангали 2 март куни.\nАкорданинг хабар беришича, суҳбат Украина томонининг ташаббуси билан бўлиб ўтган. «Қасим-Жомарт Тоқаев Украинадаги жанговар ҳаракатларни тўхтатиш ва музокараларда келишувга эришиш муҳимлигини билдирди», — дейилади Қозоғистон президенти маъмурияти баёнотида.\nВладимир Зеленскийнинг Твиттерда ёзишича, у Тоқаев билан «минтақадаги оғир вазиятини» муҳокама қилган. «Биз гуманитар масалаларда ҳамкорлик қилишга келишиб олдик. Биз алоқадамиз», — деб ёзган Зеленский.\nТоқаевнинг Зеленский билан суҳбати Россиянинг Украинага ҳарбий бостириб киришининг еттинчи куни ва икки давлат вакиллари ўртасидаги музокараларнинг янги босқичи арафасида бўлиб ўтди.\nЧоршанба куни эрталаб Қасим-Жомарт Тоқаев Россия президенти Владимир Путинга қўнғироқ қилиб, ундан Украина билан «муросага келиш»ни сўради.\nРоссиянинг энг яқин иттифоқчиларидан бири бўлган Қозоғистон Москванинг Украинага қарши ҳарбий тажовузини танқид қилмаган. Босқиндан бир ҳафта ўтиб, аввал жим турган президент Қасим-Жомарт Тоқаев томонларни муроса топишга чақирди.\nҒарб давлатлари Москванинг ҳаракатларини қоралаб, Россиянинг Украинага ҳужумига жавобан қаттиқ санкциялар жорий қилди. Санкциялар шимолий қўшниси билан иқтисодий жиҳатдан чамбарчас боғлиқ бўлган Қозоғистон иқтисодиётига салбий таъсир кўрсатмоқда.\n2 март куни БМТ Бош Ассамблеяси Нью-Йоркдаги фавқулодда махсус сессиясида кўпчилик овоз билан Россиянинг Украинага ҳужумини қораловчи резолюцияни қабул қилди. Ташкилотнинг 141 аъзоси Россиядан ҳарбий ҳаракатларни тўхтатиш, Украина ҳудудидан халқаро тан олинган чегаралари доирасида қўшинларини, жумладан, 2014 йилда аннексия қилинган Қримдан олиб чиқиб кетиш талабини ўз ичига олган ҳужжат учун овоз берди. Қозоғистон, Қирғизистон, Ўзбекистон ва Тожикистон дохил 35 давлат бетараф қолди.


hidoyat.uz – “Мовароуннаҳр” нашриётининг сайти - Ибратли аёл\nАёл – нозик хилқат. Шундай бўлишига қарамасдан вазифалари бисёр, тиним билмайдиган мавжудот.\nУ юрт, ватан тараққиётига ҳисса қўшадиган зурриётларни дунёга келтириб, келажак эгаларини камол топтиради.\nАёл фақатгина она эмас, балки у ота-онасининг дунё ва охират саодати сабабчиси, турмуш ўртоғининг икки дунёси учун пардадир. Бир ҳадиси шарифда: "Аёллар эркакларнинг (тўлдирувчи) парчасидир", дейилган.\nБугунги кун аёллари Расулуллоҳ (соллаллоҳу алайҳи ва саллам): "Агар Аллоҳ таолодан бошқага сажда қилиш мумкин бўлганида эди, аёлларни эрларига сажда қилишга буюрар эдим", дея улуғлаган турмуш ўртоқларига қандай муносабатдалар, уларни арзимас дунё матоҳлари сабабли ранжитиб, қийнаб қўймаяптиларми?!\nШу ўринда айтиш зарур, эрлар ҳам ўз аёлларини асраб-авайлаб, ҳурмат қилишлари керак. Зеро, Расули акрам (соллаллоҳу алайҳи ва саллам): "Сизларнинг яхшиларингиз аҳлингизга яхши муносабатда бўлганингиздир", дея таъкидлаганлар. Аёллар кўча-кўйда эрларининг айбларини ошкор этиб эмас аксинча, уларнинг ҳақига дуо қилиб гапиришларининг оқибати хайрлидир. Аллоҳ таоло Қуръони каримда: "…Улар сизлар учун либос, сизлар улар учун либосдирсизлар…" (Бақара, 187), дея марҳамат қилганидек, бир-бирларини айбларини беркитувчи, яхшиликка чорловчи бўлмоқлари лозим.\nАсмо бинти Язид ал-Ансориядан ривоят қилинади: "Ўзимга тенгдош қизлар билан ўтирган эдим, олдимдан Набий (соллаллоҳу алайҳи ва саллам) ўтдилар. Ул зот бизга салом бердилар ва: "Валинеъматларга ношукрликдан эҳтиёт бўлинглар!" дедилар. Мен уларнинг ичида у зотдан сўрашга энг журъатлиси эдим. "Ё Расулуллоҳ! Валинеъматларга ношукурлик нима?" деб сўрадим. "Бирингиз ота-онасининг бағрида эрсиз ўтириши узаяди. Сўнг Аллоҳ уни эр ила ризқлантиради. Фарзанд ила ризқлантиради. Бас, жаҳл қилиб, куфрони неъмат қилиб қўяди. Сендан ҳеч яхшилик кўрмадим, дейди", деб айтдилар". Бу ҳадисдан Расулуллоҳнинг (соллаллоҳу алайҳи ва саллам) аёлларга ҳурматларини ҳамда аёл киши оилада бир оз қийинчиликка дуч келганда жаҳл устида Аллоҳнинг неъматларига ношукрлик қилиб қўймаслиги лозимлигини билишимиз мумкин.\nАёлларнинг ҳар томонлама эътиборли, итоатли бўлишлари оила мустаҳкамлигининг асосларидандир.\nҚўни-қўшни, дугоналар билан соатлаб бекорчи суҳбатлашишдан кўра, бир-бирларини эзгу амалларга чақиришлари, шукрни кўпайтиришлари юрт тинчлиги, оила фаровонлиги гаровидир!\n1592 марта ўқилган.


Кўчада бегона таъқиб қилганда нима қилиш керак? Фойдали йўриқнома • NeMolchi.uz\nBosh sahifa Jabrlanganlarga maslahat Кўчада бегона таъқиб қилганда нима қилиш керак? Фойдали йўриқнома\nКўчада бегона таъқиб қилганда нима қилиш керак? Фойдали йўриқнома\nБегоналарнинг таъқибидан биронтамиз ҳимояланмаганмиз. Сиз хотиржам, ҳеч кимни безовта қилмай кетябсиз. Кутилмаганда қандайдир нотаниш одам сизга шубҳали қараб, орқангиздан эргашаётганини сездингиз. Бундай ҳолатда нима қилиш керак?\nБу ҳаволада сталкинг ҳақида ўқишингиз мумкин.\n1⃣ Сизни ҳақиқатда таъқиб қилаётганларига ишонч ҳосил қилинг. Бунинг учун тўхтаб, гўёки бирон жойингизни тўғирламоқчидек бўлиб таъқиб қилувчининг нигоҳларига эътибор беринг.\n2⃣ Қадамингизни секинлатинг. Таъқиб этувчи илдамлашига қўйиб беринг. У ҳам қадамини секинлатса ёки тўхтаб қолса, маршрутингизни ўзгартиринг, йўлнинг нариги томонига ўтинг.\n3⃣ Агар шубҳали шахс ҳам йўлдан ўтиб, таъқиб этишда давом этса, уни кўздан қочирманг.\n4⃣ Уни яширинча камерага олинг. Телефонингизнинг олд қисмидаги фронтал камерани ёқинг ва селфи олаётгандай бўлинг. Уни видеога олиб, яқинларингизга юборинг.\n5⃣ Кафе, дўкон, кинотеатр, метро – ҳуллас одамлар гавжум бўлган жойга киринг. Атрофдагилардан ёрдам сўранг. Ҳуқуқни муҳофаза қилувчи органлар ходимларини кўрсангиз, уларга мурожаат қилинг.\n6⃣ Яқинларингизга қўнғироқ қилиб, баланд овозда гаплашиб, таъқиб қилувчи эшитадиган даражада суҳбатдошингизга учрашув жойини айтинг. Яқинларингиздан келишларини сўранг.\n7⃣ Телефонингиз бўлмаса ёки унинг қуввати тугаган бўлса, кўчадаги ўтаётганлардан сўранг. Унга сизни таъқиб этишаётганини секин айтиб, ёрдам сўранг.\n8⃣ Асло одамлар бўлмаган жойлар ёки кўп қаватли уйларга кирманг. Ўзингизнинг подъездингизга-ку умуман кирманг. Квартирангизгача ета олмаслик ёки эшикни ёпишга улгурмаслик ҳавфи бор.\n9⃣ Трассага чиққан бўлсангиз, келаётган биринчи машинани тўхтатиб, энг яқин участкага олиб боришини сўранг.\n🔟 Участкада ариза ёзиб, таъқиб қилувчининг сурати, видеоларни тақдим этинг. Кўпинча таъқиб қилувчи ички ишлар органлари унинг кетидан тушгани тўхтатиб қолади. Лекин барибир маълум вақт уйдан ёлғиз чиқмасликка ҳаракат қилинг.


Нега фақат новвот эҳсон қилиш керак?\nНоввотли чойнинг инсон соғлигига фойдаси борлиги ҳаммага маълум. Шу боисдан ҳам Хива хонлари нонушта, тушлик ҳамда кечки овқат пайтида, аср намозидан кейин мунтазам равишда новвотли чой ичганлар. Бу анъанага йиллар давомида ҳар бир ҳукмдор қатъий амал қилган. Зеро, новвотли чой инсон танасини маълум мувозанатда ушлаб туришга, қоннинг қуюқлашиб кетмаслигига, эркакларнинг жинсий фаоллиги ошишига ёрдам беради, юрак фаолиятини яхшилайди, фикрни теранлаштиради, вужудга дармон ва танага ишчанлик бағишлайди.\nҲар кунги одатга кўра, дастурхончининг имоси билан ходимлар ўртага дастурхон ёзиб, ноз-неъматларни келтириб қўйишарди. Бомдод намозини ўқиб бўлиб, дастурхон бошида ўтирган ҳукмдор «бисмиллоҳ» дея қўл узатиши билан шайхулислом, нақиб, қозикалон, мудариссу уламолар ҳам нонуштани бошлаб юборардилар...\nУлар ислом арконлари, давлат ва халқ ҳаёти, қилинажак ишлар ҳақида суҳбат қура бошлашарди. Шу пайт дастурхон ёнига шарбатдор келиб, таъзим билан хон, амалдор ва уламоларга Хитой кўк чойидан қуйиб берарди. Шарбатдор ҳукмдорнинг доимий одатини билса-да, тавозеъ ила оҳиста сўради:\n– Хон ҳазратлари, новвот қўшиб чой бераман, ичсангиз...\nХон индамай пиёласини шарбатдор тарафга суриши билан у дастурхондаги новвотни ушатиб, ҳукмдорнинг пиёласига солардида, чой қуярди.\nХазинадан эса айнан новвот учун алоҳида кўплаб пул ажратилиб борган. Хусусан, 1867 йилда моҳи Рамазон пайтида икки пуд новвот олинган. 1873 йилнинг муҳаррам ойида бир қути (яшчик) новвот етти тангага олингани, сафарнинг жума куни эса саккиз тиллога тўққиз қути новвот харид қилингани тўғрисида хонлик архивида маълумотлар бор. Ўша пайтдаги ҳукмдор – Ферузхон ҳазратлари оиласи ёки амалдорлари билангина новвотли чой ичиб қолмасдан, кимларга эҳсон қилмоқчи бўлса, новвот олиб берарди.\nЧунончи, 1873 йили моҳи сафарнинг чоршанба куни хон томонидан Тўра Муродга бир қути новвот, зулқаъда ойининг шу куни Амир тўрага ҳам бир қути новвот ва қанд, якшанба куни яна шунча маҳсулот, ўша йил зулҳижжа ойининг чоршанбасида Асқад Маҳмуд ва Муҳаммад тўраларга қанд ҳамда бир қути новвот олиб берилган. Ҳукмдор ўз яқинлари ва шаҳзодаларга ноз-неъмат улашиш билан бир қаторда ўзи ташриф буюриб, чой ичадиган жойларга ҳам новвот олишни буюрган.\nХусусан, 1872 йили Сайид Муҳаммад Раҳимхон 2 (Феруз) қурдирган мадрасанинг очилиш маросими ўтказилиб, унда мадрасага керакли жиҳозлар, ошхона учун зарур буюм, ноз-неъматларни харид қилиш тўғрисида фармон берилган. Фармонга кўра, олинган маҳсулотлар ичида 47 тиллога харид қилинган етмиш қути новвот ҳам бўлган. Табиийки, хазинадан фақат новвот учунгина эмас, чой, уни қайнатишга қумғон, чойнак ва ўтин ҳамда ҳукмдор овқатига маъсул бўлган дастурхончига ҳам маош ажратилган.\nАрхив маълумотларига кўра, 1867 йил моҳи ражабнинг йигирма тўққизинчиси, пайшанба куни Муҳаммад Назар ошпазнинг икки ҳафталик ўтини учун йигирма саккиз танга ажратилган. Шаъбон ойида чой қайнатиш мақсадида қумғон олиб келган Паҳлавон маҳрамга бу ҳаражати учун ўн тилло берилган. 1870 йилнинг ражаб ойида эса хон ҳазратларига Паҳлавон маҳрам тўрт юмалоқ чой ва бир ботмон тамакини ўн бир тиллога олиб келгани ҳақида архивда маълумотлар сақланган. Шунингдек, моҳи рамазони шарифда хоннинг ифторлик пайтида ичмаги учун бозордан ўн олти тангага бир кирвонка чой сотиб олинган. 1872 йил моҳи сафарнинг чоршанба куни ўн икки тангага бир қоғоз чой харид қилинган.\nНоввотни ўз яқин биродарлари ва шаҳзодаларга эҳсон сифатида туҳфа қилган хон ҳазратлари яқинларини турлича миқдордаги чойлар билан сийлаб турган. Албатта, куни новвотли чойсиз ўтмайдиган ҳукмдор Аркда оиласи даврасида ўтирганида ёки бирор жойга борганида ҳам ош меҳтар ва дастурхончи каби хоннинг овқати учун маъсул шахслар ҳамиша ҳозиру нозир эдилар. Улар ана шу хизматларига яраша хазинадан маош олишарди.\nФерузхон даврида Қувоқ сари, Муҳаммад Назар каби хоннинг озиқ-овқати учун маъсул меҳтарлар бўлиб, улар ўн-ўн беш тиллодан маош олишган. Норбўта дастурхончи, Жабборқули ошпаз, Эрниёз ва Тангриберди товоқчи каби ошхона ходимлари эса хизматига яраша етти-ўн икки тилло атрофида маош олганлар.\nБундан ташқари, овқат пишириш, чой қайнатиш, дастурхон ва сочиқларни янгилаб туриш учун керакли барча эҳтиёжларга ҳам хазинадан пул ажратиларди. Зарур маҳсулотларни бозордан меҳтар, товоқчи, дастурхончи ва шарбатдор харид қиларди. Ўз меъёрида сарф қилинган ҳаражат ва масаллиқлардан тотли қилиб пишириладиган овқатни тановул қилиб бўлгач эса, хон ҳазратларининг ёнига, албатта, шарбатдор келиб, таъзим қилганича сўрарди:\n– Новвот қўшиб чой бераман, ичсангиз...


Украина Россия билан музокараларни чўзиш ва уларни барбод қилишга уринмоқда\nУкраина Россия билан музокараларни чўзиш ва ҳатто барбод қилишга уринмоқда – Лавров\nУкраина Россия билан музокараларни чўзиш ва уларнинг бориши барбод қилишга уринмоқда. Бу ҳақда Россия ташқи ишлар вазири Сергей Лавров маълум қилди.\nТОШКЕНТ, 7 апр — Sputnik. Украина Россия билан музокараларни чўзиш ва уларнинг боришини барбод қилишга уринмоқда. Бу ҳақда Россия ташқи ишлар вазири Сергей Лавров маълум қилди.Унинг сўзларига кўра, Киев Украинани жанговар ҳаракатларни давом эттиришга ундаётган Вашингтон ва унинг иттифоқчилари томонидан назорат қилинмоқда.Россия ТИВ раҳбари Украина куни кеча ўзининг Россия билан битим лойиҳасини тақдим этганини маълум қилди. Унда Истанбулдаги учрашувда қайд этилган таклифлардан четга чиқиш яққол кўриниб турибди.Лавровнинг сўзларига кўра, Украина илгари хавфсизлик кафолатлари Қримга тааллуқли бўлмаслигига розилик билдирган, бироқ шартноманинг янги версияда бу банд тушириб қолдирилган, ўрнига эса тушунарсиз ноаниқ жумлалар битилган.Бундан ташқари, Украина Қрим ва Донбасс масаласини президентлар учрашувида муҳокама қилишни таклиф қилмоқда. Бу қабул қилиб бўлмайдиган шартлар, дейди Лавров. Кремль бир неча бор президентлар Владимир Путин ва Владимир Зеленскийнинг учрашув битимнинг ёзма шакли келишилганидан кейин мумкинлигини айтган.Россия ва Украина делегациялари ўртасидаги навбатдаги музокаралар 29 март куни Истанбулда бўлиб ўтган эди. Унда томонлар музокараларда олдинга силжиш борлигини қайд этишган эди.\n© Sputnik / Пресс-служба МИД РФ / Фотобанкка ўтишМинистр иностранных дел РФ Сергей Лавров\nУкраина куни кеча ўзининг Россия билан битим лойиҳасини тақдим этган. Унда Истанбулдаги учрашувда қайд этилган таклифлардан четга чиқиш жойлари бор.\nТОШКЕНТ, 7 апр — Sputnik. Украина Россия билан музокараларни чўзиш ва уларнинг боришини барбод қилишга уринмоқда. Бу ҳақда Россия ташқи ишлар вазири Сергей Лавров маълум қилди.\nУнинг сўзларига кўра, Киев Украинани жанговар ҳаракатларни давом эттиришга ундаётган Вашингтон ва унинг иттифоқчилари томонидан назорат қилинмоқда.\n“Келиша олмаслик қобилияти яна бир бор Киевнинг ҳақиқий ниятлари, унинг эришилаётган тушунишлардан қайтиш орқали музокараларни чўзиш ва ҳатто барбод қилишига уринишини яққол кўрсатади. Киев режими президент Зеленскийнинг жанговар ҳаракатларни давом эттиришга ундаётган Вашингтон ва унинг иттифоқчилари томонидан назорат қилинмоқда”, - деди Лавров.\nРоссия ТИВ раҳбари Украина куни кеча ўзининг Россия билан битим лойиҳасини тақдим этганини маълум қилди. Унда Истанбулдаги учрашувда қайд этилган таклифлардан четга чиқиш яққол кўриниб турибди.\nЛавровнинг сўзларига кўра, Украина илгари хавфсизлик кафолатлари Қримга тааллуқли бўлмаслигига розилик билдирган, бироқ шартноманинг янги версияда бу банд тушириб қолдирилган, ўрнига эса тушунарсиз ноаниқ жумлалар битилган.\nБундан ташқари, Украина Қрим ва Донбасс масаласини президентлар учрашувида муҳокама қилишни таклиф қилмоқда. Бу қабул қилиб бўлмайдиган шартлар, дейди Лавров. Кремль бир неча бор президентлар Владимир Путин ва Владимир Зеленскийнинг учрашув битимнинг ёзма шакли келишилганидан кейин мумкинлигини айтган.\n“Бу иғволарга қарамасдан, Россия делегацияси унда бизнинг барча асосий позицияларимиз ва талабларимиз аниқ ва тўлиқ баён қилинган битим лойиҳамизни таклиф қилиб, музокараларни давом эттиради”, - деди Лавров.\nРоссия ва Украина делегациялари ўртасидаги навбатдаги музокаралар 29 март куни Истанбулда бўлиб ўтган эди. Унда томонлар музокараларда олдинга силжиш борлигини қайд этишган эди.


Бошқа ташкилотлар билан ҳамкорлик | Samshahar.uz\nФуқароларни ўзини ўзи бошқариш органлари фаолиятини мувофиқлаштириш бўйича шаҳар кенгаши\nМанзили: Самарқанд шаҳри, Спитаменшоҳ кўчаси, 15А уй\nРаҳбари: Маматов Ахмаджон Азимович\nТашкил этилган вақти: 1992 й.\nРаҳбари: Хуршед Нуриллаев\nЭлектрон почтаси: sam_ixhqjb@mail.ru\nТашкил этилган вақти: 15 1998 й.\nҚисқача тарихи: 1962 йил июн ойида Жон Кеннедининг кўрсатмасига биноан, Истеъмолчилар ишлари бўйича маслаҳат кенгаши таъсис этилди. 1971 йилда ушбу кенгаш истеъмолчилар ишлари бўйича бошқармага айлантирилди. Шу муносабат билан БМТ шу йили 15 мартни Бутунжаҳон истеъмолчилар куни деб эълон қилди.\n“Нуроний” жамғармаси Самарқанд шаҳар бўлими кенгаши\nМанзили: Рўдакий майдони\nТашкил этилган вақти: 1996 й.\nҚисқача тарихи: збекистон фахрийларни ижтимоий қўллаб-қувватлаш “Нуроний” жамғармаси Самарқанд вилоят бўлими Кенгаши Ўзбекистон Республикаси Президентининг 1996 йил 4 декабрдаги “Ўзбекистон фахрийларни ижтимоий қўллаб-қувватлаш “Нуроний” жамғармаси тўғрисида”ги Фармонига асосан 1997 йил 20 январда ташкил этилган ва бугунги кунда жамғарманинг 2-та шаҳар, 14-та туман бўлинмалари фаолият кўрсатиб келмоқда.\n“Нуроний” жамғармаси вилоят бўлими ҳар бир йилнинг номланишига қараб ташаббус қабул қилган.\n2007 йилда “Бир нуроний ўн оилага маънавий ҳомий”;\n2008 йилда “Ёшлар маънавиятига – нуроний маърифати”;\n2009 йилда “Қишлоқ тараққиётига нуроний маънавияти”\n2010 йилда “Фахрийлар меҳри – баркамол авлодга”\n2012 йилда “Нуронийлар оила таянчи” ҳаракатларини тарғиб этиб келди.\nБарча қабул қилинган ташаббуслар “Нуроний” жамғармаси Марказий Кенгаш томонидан маъқулланган.\n2013 йилда эса “Турмуш обод – кексалик обод” ҳаракатини бошлаб юборди. “Нуроний” жамғармаси вилоят бўлими Кенгашининг ижобий ишлари билан танишиш мақсадида 2010 йилда “Нуроний” жамғармаси Марказий кенгашининг сайёр йиғилиши Самарқанд шаҳрида ўтказилди.


Ҳайдовчилар 2021 йилгача янги гувоҳнома олиши шарт - BBC News O'zbek\nҲайдовчилар 2021 йилгача янги гувоҳнома олиши шарт\nImage caption 20 йилда учинчи янги ҳайдовчилик гувоҳномаси\nВазирлар Маҳкамаси чиқарган қарорга кўра, ўзбекистонлик ҳайдовчиларнинг амал қилиш муддати кўрсатилмаган ҳайдовчилик гувоҳномалари 2021 йил 1 январда ўз кучини йўқотади. Ўзбекистонда ҳозирги кўринишдаги ҳайдовчилик гувоҳномалари 10 йил олдин жорий қилинган эди. 2020 йилгача автотранспорт воситасини рўйхатдан ўтказганлиги тўғрисидаги гувоҳнома ҳам алмаштирилади.\nЯнги гувоҳнома эскисидан пластик шаклда тайёрланганлиги билан ҳамда 10 йил муддатга берилиши билан фарқ қилади.\nОрадан ўн йилдан сал кўпроқ вақт ўтиб Ўзбекистон ҳукумати аҳолининг ҳайдовчилик гувоҳномасини яна бир бор ялпи янгилишга қарор қилган.\nБу сафарги ўзгаришларга 1968 йил Венада қабул қилинган "Йўл ҳаракати тўғрисида"ги Конвенция тавсияларига мувофиқлигини таъминлаш ва замонавий ахборот-коммуникация технологияларини жорий этишни самарали ташкил этиш мақсад қилиб қўйилган.\nҚарорда 2006 йил 19 декабрда Вазирлар Маҳкамаси томонидан "Миллий ҳайдовчилик гувоҳномасининг янги намунасини тасдиқлаш тўғрисидаги" қабул қилинган қарорда келтирилган намуна нима сабабдан Вена конвенциясини эътиборга олмаганини ёки тўғри келмай қолгани борасида ҳеч нарса дейилмаган.\nҚарорга кўра, янги турдаги ҳайдовчилик гувоҳномалари 2017 йилнинг 1 октябридан бошлаб кўнгилли равишда расмийлаштирила бошланади.\n2019 йил 1 январ - 2020 йил 31 декабр даврида мажбурий тартибда алмаштирилади.\nҲайдовчилик гувоҳномаси билан бирга автомототранспорт воситаси рўйхатдан ўтказилганлиги тўғрисидаги гувоҳномани янги намунадаги гувоҳномага алмаштириш 2017-2020 йиллар мобайнида босқичма-босқич - автомототранспорт воситасини мажбурий техник кўрикдан ўтказишда амалга оширилади.\nЯнги ҳайдовчилик гувоҳномаси эҳтиёжми, пул топиш воситаси?\nЎзбекистонда сўнгги 20 йил ичида учинчи марта умуммиллий миқёсда ҳайдовчилик гувоҳномаси алмаштирилмоқда. 2006 йилдан олдин 1998 йилда ҳам ўзбекистонлик ҳайдовчиларга "янги намунадаги" гувоҳнома олишга мажбур бўлишган.\n1998 йили қабул қилинган қарорда ҳам "марказлашган тартибда компьютер ва бошқа техник жиҳозлар асосида ҳисобга олиш, уни шакллантириш учун мажбурий маълумотномалар рўйхатини тузиш", назарда тутилган.\nРасмийлар янги намунадаги ҳужжатларни халқаро талабларга мослаш ва ахборот-коммуникация технологияларини жорий қилиш мақсадида жорий қилаётгани айтаётган бўлса-да, ўзбекистонлик ҳайдовчилар ушбу расмий сабабларга шубҳа билан қарашмоқда.\nФикр билдирувчилар, нима сабабдан бу сафарги янги намунада дунёда кенг тарқалган чипли гувоҳномалар тайёрланмаганлигини сўроқ остига олишган.\n"Чиплик қилиш керак. Қоида бузганни праваси терминалга бир тиқволинади. Бўлди. Йил охирида тўлатади ҳамма штрафни".\nГувоҳномаларнинг маълум муддатда алмаштирилиши мажбурий қилиб қўйилганини халқдан пул йиғишнинг янги бир услуби сифатида талқин қилганлар ҳам бор.\n"Энди эски деб хозирга права мажбур алмаштириб яна халкдан пул ундиради булар", - дейди Аваз.\nХалқаро тажрибада янги гувоҳномалар қабул қилинган маҳал, одамларга ноқулайлик яратилмаслиги учун эски ҳужжатлар ўз муддати тугагунча амал қилишда давом этади.\nЎзбекистон мисолида эса расмийларнинг муддат белгилашига жорий ҳайдовчилик гувоҳномаларида амал қилиш муддати кўрсатилмаганлиги сабаб қилиб келтирилмоқда.\nБироқ 20 йил ичида мамлакат бўйлаб 3 марта янги гувоҳномалар жорий қилиниши коррупция ва бошқарувсизликдан дарак бериши айтилади.


Ҳасан Қудратуллаев. Хат тозалиги руҳ тозалигидир | www.ziyouz.uz\nБош саҳифа Илм ва фанТарихҲасан Қудратуллаев. Хат тозалиги руҳ тозалигидир\nЧоп этилган 25.01.2016 МуаллифZiyouz.uz\nМовароуннаҳр тарихида араб алифбоси, гарчи бу ўлкаларда унгача амал қилган суғд, хатти куфий, сих ёзувлари умрини қисқартирган бўлса-да, асрлар оша авлодларимиз томонидан яратилган ганжиналарнинг бизгача етиб келишида асосий восита хизматини ўтади. Бу хат тарихини ўрганиш, турли даврларда алломалар ва тарихнависларнинг унга муносабати, унга асосланган хаттотлик санъатининг юксалгани бизнинг қадриятларимиз, тарихимизга ҳам дахлдор.\nАраб алифбосининг дастлабки намуналари ҳақида бизгача жуда кам маълумот етиб келган. Айрим манбаларда унинг илк намунаси сифатида VII—VIII асрларда хатти маъқалий, кейинроқ эса куфий шакли тилга олинган. XVI асрда яшаган котиб ва адиблар Қози Аҳмад ҳамда Мир Имодиддин маълумотларига қараганда, куфий хати намунасининг асосчиси Муҳаммад Халиф ибн Абу Толиб бўлган. Лекин маълум давр ўтиши билан бу хатлар намунаси талабга жавоб беролмай қолган. Шу боис алифбога янги аломатлар киритилиб, аниқ талаффуз этилиши учун ҳарфларга устки ва остки нуқталар, танвин, замма, ташдид кабилар қўйилади ҳамда алифбо белгиларининг сони 28тага етказилади.\nX асрда моҳир котиб ва олим Ибн Муқлаъ араб алифбосининг янги олти нави – сулс, тавқеъ, риқоъ, райҳоний, насх, муҳаққиқ каби турларини кашф этди. Айрим маълумотларга қараганда, араб алифбосидаги зарур аломатлар ҳам Ибн Муқлаъ томонидан киритилган. XIV асрда янги услуб — таълиқ ва насталиқ хатлари юзага келди. Насталиқ хатининг асосчиси Хожа Мир Али Табризий(1330—1404) эди. Бу хат шу қадар машҳур бўлиб кетганки, унинг намуналари ва хиллари ҳақида XIX асргача котиблар, адиблар томонидан махсус рисолалар битилган. Насталиқда фақат нодир асарларгина кўчирилиб қолмасдан, шоир ва адибларнинг шоҳ байтлари, диний оятлар, ахлоқий-эстетик фикрлар ҳам ёзиладиган бўлган.\nЎзбекистон мустақилликка эришгандан сўнг, айниқса, кейинги уч-тўрта йилда “Ўзбекистон Маданият ва санъат форуми” жамғармаси ташаббуси билан араб графикасининг турли хат намуналарида Самарқанд, Бухоро, Хива ва бошқа шаҳарлардаги архитектура ёдгорликлари пештоқлари, қабр тошлари ва осори-атиқаларида ёзиб қолдирилган, аммо бугунги кунгача кўпчилигининг ўқилиши мушкул бўлиб келган битиклар ўрганилиб, алоҳида мукаммал, рангли альбом тарзида нашр этилди. Қувонарли томони шундаки, мамлакатимиз, қадриятимиз тарихини бутун дунёга ёйиш мақсадида ушбу альбом бир неча чет тилларида ҳам чоп этилди. Хат ва хаттотлик тарихини ўрганишда ҳам мазкур кўркам нашр катта аҳамиятга эга.\nХаттотлик тарихи ва амалий ижросига оид Султон Али Машҳадийнинг “Хаттотлик ҳақида рисола”си (XVаср), Ҳиравийнинг “Рисолаи қавоиди хутут” (XVаср), Муҳаммад Бухорийнинг “Фавоид ул-хутут” (XVI аср), Мунис Хоразмийнинг “Саводи таълим” (XVIII—XIX асрлар) тазкира ва рисолалари ҳам хат ва хаттотлик тарихини ўрганишда қимматли манба сифатида хизмат қилади.\nТемурийлар даврига келиб адабиёт ва бошқа санъатлар қатори котибликка ҳам эътибор кучаяди. Бу даврда Хожа Мир Али Табризийдан ташқари Машҳадий, Мавлоно Симий Нишопурий каби хаттотлар котиблик мактабларининг асосчилари сифатида таниладилар.\nЎтган асрнинг иккинчи ярмида Ўзбекистон Фанлар академияси Абу Райҳон Беруний номидаги Шарқшунослик институтининг ходими Абдуқодир Муродов мазкур илм даргоҳидаги нодир китобларни таъмирлаш ишларини олиб бориши билан бирга жуда моҳир котиб ҳам эди. Бу кишининг қўли билан битилган насх, настаълиқ, куфий, хатти шикаста каби араб алифбоси намуналаридаги ёзувлар бугун ҳам институтнинг қўлёзмалар хазинасини безаб келмоқда. Домланинг “Ўрта Осиё хаттотлик санъати тарихидан” рисоласида (“Фан”, 1971) хат ва хаттотликка оид қимматли маълумотлар бор. Рисолада муаллиф котибликни мактабларга ажратади. Бу, биринчидан, ўқувчини мазкур мактабларнинг етук вакиллари, иш йўналишлари, санъати ва тарихи билан таништиришга кўмаклашса, иккинчидан, бу мактабларнинг фаолияти, тарихий аҳамияти ҳақида тўғри тасаввур ҳосил этишга имкон беради. Бундан ташқари, рисолада Ҳирот, Бухоро, Самарқанд, Хоразм, Фарғона ва Тошкент котиблик мактабларининг 350 нафарга яқин вакили ҳақида қисқа, айримлари ҳақида батафсил маълумотлар берилган.\nХаттотлик санъати ривожланган сари давр адиблари ва санъат аҳли ҳам бу соҳага катта эътибор қарата бошлайди. Биз қуйида ўзбек мумтоз адабиётининг асосчиси Алишер Навоийнинг хаттотлик санъатига муносабати ҳақида тўхталиб ўтмоқчимиз. Алишер Навоий хаттотлик санъатига бағишлаган алоҳида асар яратмаган. Аммо буюк адибнинг “Маҳбуб ул-қулуб”, “Мажолис ул-нафоис”, “Насойим ул-муҳаббат” асарларида ва “Хамса” достонларининг айрим ўринларида унинг хаттотлик санъати борасидаги қарашлари баён этилган.\nАлишер Навоий, аввало, котиблик санъатини пухта эгаллаган, хатда янгиликлар кашф этган, хат ва хаттотликка оид рисолалар битиб, бу соҳада мактаб яратган хаттотларни тилга олади. У Султон Али Машҳадий(1432—1520)га юқори баҳо бериб, шундай ёзади: “Бу кун Хуросонда ва оламнинг аксар билодида насх таълиқ хатида қиблатул-куттобдир ва китобот мулкининг қаламрави як қалами анга мусалламдур”.\nДарҳақиқат, Султон Али ҳақида фикр билдирган Ғиёсиддин Хондамир, Зайниддин Восифий, Давлатшоҳ Самарқандий, Қози Аҳмад каби адиб ва тарихчилар ҳам уни “котиблар қибласи”, деб таърифлаганлар, яратган китобат нусхаларининг беқиёслигини, ҳеч ким настаълиқ услубида унинг даражасига етолмаганини қайд этганлар. Буюк хаттот Султон Али яратган нафис қўлёзмалар бизгача етиб келган. Улар бугунги кунда жаҳон кутубхоналари хазиналарида сақланмоқда.\nСултон Али айни пайтда шоир ва олим бўлган. Унинг хаттотлик санъатига бағишлаган рисоласида бу санъатнинг турлари, сир ва йўллари атрофлича таҳлил этилган. Cултон Алининг фикрича, “Хат тозалиги руҳ тозалигидир”.\nНавоий таърифлаган котиблардан яна бири Мавлоно Шер Алидир. Унинг истеъдодига баҳо бериб: “Ўз замонида насх таълиқ хатин андоқ битидиким, ҳеч киши тақлид қилолмади, балки мушкилки ҳаргиз ҳам тақлид қилса бўлғай”, дейди Навоий ва бу билан улуғ хаттотнинг китобат санъатида нодир истеъдод эгаси эканлигини таъкидлайди. Навоийнинг Шер Алига бундай баҳо бериши бежиз эмас. Ўша даврда янгиликка интиладиган, ўз йўлини топган котиблар қатори, тақлидчи котиблар ҳам бўлган. Масалан, Навоий астрободлик котиб Ҳасан Хисравшоҳ ҳақида “насх таълиқ хатин ҳам Мавлоно Жаъфар таъриқин тақлид қилиб ширин битир эрди”, дейди.\nМавлоно Симий ҳақида сўз юритаркан, Навоий унинг нишопурлик экани, шеър, муаммо, иншо қатори хаттотлик билан ҳам шуғуллангани, бу борада шуҳрат қозонганини таъкидлайди. Симийнинг шеър ёзиб, ўзи китобат қилганини айтади. XVI аср котиби ва адиби Қози Аҳмаднинг мусиқага бағишланган рисоласида Симий ҳақида анча маълумотлар бор. Рисола муаллифининг ёзишича, Симий хаттотлик ҳақида асар ҳам битган. У араб алифбосининг етти турини мукаммал билган ва китобларни юксак дид билан безаган. Ўша даврда ёш котиблар Симийга шогирд тушишни бахт деб билганлар.\nАлишер Навоий ҳар бир хаттот фаолияти, шахсияти, ахлоқи, унинг жамиятдаги мавқеи ҳақида имкон борича пухта маълумот беради. Масалан, Сойилий ҳақида аввал “анингдек сариъулқалам котиб ўз замонида йўқдур”, деб хушхатлигини айтса, кейинги жумлада “ҳар кунда беш юз байт осонлик билан битир”, деб хаттотнинг тезкорлигини таъкидлайди. Мавлоно Номийнинг нома хатини битишга моҳирлигини айтса, Шайхзода Пуроний ҳақида “оз муддатда хутутни андоқ битидиким, ул фан устодлари ўттиз йилда андоқ битмайдилар”, дейди ва Биноий, Юсуф Шоҳ, Вайсий ва Хожа Абдулло Садрнинг котиблик маҳоратининг ўзига хос хусусиятларини таърифлайди.\nШуни алоҳида таъкидлаш керакки, Навоий даврида, шунингдек, ундан аввал ва кейин ҳам котибларнинг кўпчилиги фақат хат билан шуғулланмасдан, китоб безаш, иморатлар пештоқига турли хат намуналарини битиш билан ҳам машғул бўлганлар. Иморатлардаги ёзувлар муаллифлари хаттотликка оид рисолаларда қайд қилинган. Масалан, Қози Аҳмад ўз рисоласида турли даврда қурилган йигирмадан ортиқ иморатдаги ёзувларнинг хаттотларини эслаб ўтади. Навоий “Мажолис ун-нафоис” асарида Мавлоно Фасеҳ Румий ва Мавлоно Абдулваҳҳобни иморат котиблари сифатида тилга олади.\nФасеҳ Румий ўз даври донишмандларидан бўлган. У Низомий Ганжавийнинг “Маҳзан ул-асрор”ига яхшигина жавоб айтган, айни пайтда Жўги Мирзо боғларининг бинолари ва қасрларидаги барча ёзувларни у битган. Мавлоно Абдуваҳҳоб эса, Имод қўрғонидаги хатларнинг муаллифи. Навоий ва бошқа адибларнинг бундай маълумотлари, шубҳасиз, маданий ёдгорликлар тарихини тиклашга ҳам ёрдам беради.\nНавоий хаттотларга баҳо берар экан, уларнинг ахлоқий хусусиятларига ҳам тўхталиб ўтади. Бу борада унинг Абдураҳмон Жомий асарлари котиби Султон Али Қоинийга берган баҳоси диққатга сазовордир. Чиройли китобат қила олиши боис, Жомийнинг кўпгина асарлари Қоинийга топширилган. Навоийнинг ёзишича, “бир кун анга китобат буюрилиб эрди, музд таъин қилурда муболағани ул ерга еткурдиким, ҳар бир байтим бир тангага арзир, деб. Бир маънидан йироқ ҳам эмас. Ул сўзларки ул битир, ортиқроққа ҳам арзир”. Кўриниб турибдики, Навоий устози Жомий асарларининг ҳар сатрини юксак баҳолаш билан бирга, ўз санъатини пулга чаққан котиб шахсини танқид қилади.\nЎша замонда машҳур адибларнинг асарларини, умуман қўлёзмаларни китоб шаклига келтириб, хаттотлик орқали оммага етказиш каттагина маблағни талаб этган. Шу боис котибликни тирикчилик учун касб қилиб олганлар бўлган. Навоий Мавлоно Мажнуний исмли балхлик бир котиб ҳақида бундай ёзади: “Фақир кишидур, китобатқина қила олурки, важҳи маош ҳосил қилғай”. Улуғ шоир паст савиядаги котиблар ҳақида ҳам фикр билдирган бўлса-да, бу тоифадаги хаттотлар номини бирма-бир санаб ўтмайди, балки уларнинг ишидан мисоллар келтириб мулоҳазаларини билдиради.\nХуллас, хат ва хаттотлик маънавиятимиз тарихида алоҳида мавқега эга қадриятимиз сифатида беҳисоб асарларнинг бизгача етиб келишига асос бўлган. Алишер Навоийнинг хаттотлик санъатига оид қарашлари, бир томондан, хат ва хаттотлик санъати тарихини ўрганишга ёрдам берса, иккинчидан, буюк шоирнинг шарқ фозиллари фаолиятига адабий-эстетик муносабатини намоён этади.\n«Ўзбекистон адабиёти ва санъати» газетасининг 2013 йил 13-сонидан олинди.\n← Аввалги Аввалги Ҳазиний (1867-1923)\nКейинги → Кейинги: Абдулла Орипов. Ўзбекнинг ўз шоири (1993)


Қозон аэропортида ушланган ўзбек террорчилик ва экстремистликда гумон қилинмоқда\n03 июл 2022, Тошкент вақти: 08:31\nТатаристонда 42 яшар ўзбекистонлик устидан экстрадиция текшируви бошланди. Тергов якунига қадар у суд қарори билан ҳибсда қолади.\nРоссия Федерал хавфсизлик хизматига таяниб, "Казань-ТВ"нинг хабар қилишича, исми ошкор этилмаётган ўзбекистонлик 21 февралга ўтар кечаси Қозон шаҳри аэропортида қўлга олинган. У паспорт назоратидан ўтаётганида Ўзбекистон Ички ишлар вазирлиги томонидан халқаро қидирувга берилгани аниқланган.\nЎзбекистон ҳуқуқ-тартибот органлари ўзбек муҳожирини экстремистик, сепаратистик ва террорчи ташкилотларга алоқадор эканликда гумонлаётгани айтилмоқда.


“Барселона” – ПСЖ ўйини ҳақида сайтимиз вакилларининг фикрлари қандай? / CHAMPIONAT.asia\n23:31Евро-2020. Португалия - Франция (матнли трансляция) 2 23:29Рўзиқул Бердиев: "Биринчи бўлим охиридаги хато қимматга тушди" 5 23:21Украина вазифани уддалади 10 23:20Спортчилар ижтимоий тармоқларда 1 23:10Жасур Абдураимов: "Легионерларимизнинг ҳаммаси кетди" 5 22:58Евро-2020. Испания 5:0 ҳисобида зафар қучди ва плей-оффга йўл олди! 36 22:55Евро-2020. Германия - Венгрия, Португалия - Франция. Асосий таркиблар маълум! 14 22:55Евро-2020. Швеция Польшани мағлуб этди ва Украинани кейинги босқичга олиб чиқди. Хайр, Левандовски! 12 22:32"Металлург" - "Насаф" 2:1. Highlights 9 22:22"Пахтакор" - "Андижон" 1:0. Highlights 0 21:57Суперлига. "Металлург" уч йиллик танаффусдан кейин ўз майдонида "Насаф"ни мағлуб этди. 134 21:57Суперлига. "Металлург" уч йиллик танаффусдан кейин ўз майдонида "Насаф"ни мағлуб этди. 134 21:52Суперлига. "Пахтакор" кичик ҳисобда "Андижон"дан устун келди 39 21:49Испания пенальтифобияга учраган 2 21:35ПСЖ яна бир футболчини илиб кетиш арафасида. Бу гал ўлжасиз қоладиган жамоа ЧЛ ғолиби 3\n“Барселона” – ПСЖ ўйини ҳақида сайтимиз вакилларининг фикрлари қандай?\nТеглар : ПСЖ БарселонаСА тахмини\nУзоқ кутилган Европа Чемпионлар лигаси 1/8 финали учрашувлари бугундан старт олади.\n16 февралдан 17 февралга ўтар кечаси бўлиб ўтиши режа қилинган икки учрашув ҳам қизиқарли кечиши аниқ. Мухлисларда нисбатан кўпроқ таассурот қолдирадигани эса, шубҳасиз “Барселона” – ПСЖ жамоалари ўртасидаги ўйиндир. Сайтимиз ходимлари мазкур учрашувдан аввал ўз фикрларини билдириб ўтди.\nСайтимиз бош муҳаррири Нарзулла Сайдуллаев:\nБу ўйинда мезбон "Барселона"нинг имконияти кўпроқ деб ўйлайман. Сабаби Почеттино ПСЖга яқинда келди ва натижалар у қадар яхши эмас. Бундан ташқари Неймар ва Ди Марияда жароҳат бор. "Барселона"да ҳам натижалар ажойиб эмас, лекин мезбон фактори туфайли бугунги ўйинда Куман жамоасининг кичик ҳисобдаги ғалабасини тахмин қиламан - 2:1. Парижда эса мутлақо бошқача ўйин кўришимиз аниқ.\nOlamsport.com сайтининг содиқ ходимларидан бири Азиз Тўхтамуродов:\nУзоқ муддатли танаффусдан сўнг ниҳоят Еврокубоклар қайтмоқда. Ушбу икки жамоа ўртасидаги учрашувдан ҳужумкор ўйин кутмоқдаман. Голларга бой учрашув бўлса керак. "Барселона" бугунги ўйинда тўплар нисбатини яхшилаб олмаса, жавоб ўйинида қийналиши аниқ. Тахминим: "Барселона" 3:1 ҳисобида ғалаба қозонади.\nАГМК жамоаси матбуот котиби Шаҳбоз Беғамов:\nИккала жамоа ҳам ўз даражасидан паст савияга тушган. Кутилган ўйин ва натижалар йўқлиги ҳам бунга исбот. Фаворитни ажратиб кўрсатиш имконсиз. Тенг курашларга бой ва қизиқарли ўйин бўлишига ишонч бор. Иштиёқ кимда кўпроқ бўлса ўша жамоа ютади.\nСайтимизнинг Қўқондаги мухбири Фарҳоджон Узоқов:\nМавсум бошидаги кетма-кет очко йўқотишлардан кейин “Барселона” хозир анча ўзига келиб олди. Испания кубогида “Севилья”га ютқазганини ҳисобга олмасак чемпионатда фақат ғалаба қозонаяпти. Куман ҳам ўз интервьюсида ПСЖ билан шундай муваффақиятли пайтда ўйнашимиз жудаям яхши бўлди деб айтди. ПСЖ етакчилари Неймар ва Ди Марияларни жароҳати борлиги ҳам “Барселона”га катта устунлик беради. Мени тахминим “Барселона” ғалаба қозонса керак, лекин чорак финалга ким чиқиши барибир жавоб ўйинида ҳал бўлади.\nИстеъдодли журналист Шерзод Нурматов:\nУшбу ўйинда "Барселона"ни фаворит деб ҳисоблайман. Каталонияликлар айниқса, охирги ўйинларда чиройли ўйин намойиш қилишяпти. ПСЖ чемпионатда ижобий натижаларни қўлга киритаётган бўлса-да, жиддий йўқотишларга эга ва бу Чемпионлар Лигасида яққол сезилиб қолиши мумкин. Таҳминий ҳисоб: 2-1.\nЁш фотограф Жаҳонгир Файзуллаев:\nБугунги ўйинда парижликлар сафида Неймар ва Ди Мариялар иштирок этмаслигини ҳисобга олсак "Барселона" жамоаси бир бош устун. Ушбу ўйин афиша эътибори билан анчагина қизиқарли, лекин ПСЖнинг етакчилари йўқлиги ўйин суръатини тушириб юборди. Менимча, бу ўйинда Месси ўзини кўрсатса керак. Ғалабага бўлган интилиш кўпроқ бўлади каталонияликларда. Яхши ўйин бўлади, "Барселона"дан ғалаба кутиб қоламан.\nТанқидий чиқишлари билан кўпчиликка таниш Фаҳриддин Рўзиев:\nАйни пайтда оптимал таркиблар йиғилса, парижликлар ғалабасини тахмин қилган бўлардим. Аммо яна Неймар сафда бўлмайди. Жамоалар ўртасидаги ўзаро статистика Барсанинг устунлигини кўрсатмоқда. Менимча, бу гал ҳам Месси ва унинг сафдошлари ғалаба қозонса керак. Голларга бой ўйин кутмаяпман. Каталонлар 1 та гол фарқи билан устун келса ажаб эмас.\nКамерадан “қўрқиб қолган” Абдулазиз Искандаров:\nЎйин ҳақида бирор нарса дейиш қийин. Чунки, бу жамоаларнинг ЕЧЛдаги охирги тўқнашуви, каталонияликларнинг супер камбэки ёдимдан чиқмаган. Ҳамма нарса бўлиши мумкин. Тахмин ҳисоб 3-2 Куман шогирдлари ғалаба қозонса керак ёки 2-2 дуранг бўлади.\nҚадрли футбол ихлосмандлари, сизнинг ушбу ўйинга фикрингиз қандай?\nСайтимиз график дизайнери Жасур Асланов: Сиқилманглар, "Барса" барибир ғалаба қозонади.\nПСЖ яна бир футболчини илиб кетиш арафасида. Бу гал ўлжасиз қоладиган жамоа ЧЛ ғолиби 3\nДавид Луис ПСЖга қайтиши мумкин 2


Россиянинг Шимолий Осетия республикаси Президенти Александр Дзасоховнинг маълум ӄилишича, Беслан ҳодисаси сабабли у бошӄараётган республика ҳукумати истеъфога чиӄади:\n”Келаси икки кун ичида мен ҳукумат расмийларини ишдан бўшатиш ҳаӄидаги фармонга имзо ӄўяман,” - деди Дзасохов Владикавказда норозилик намойишига чиӄӄан одамлар олдида.\nРоссия Бош ӄўмондонлиги бошлиғи, генерал-полковник Юрий Балуевский Россия дунёнинг ҳар бир ерида жойлашган террор базасига ӄарата ракета ҳужумини уюштиришга ӄодир эканини таъкидлади. Шу билан бирга ҳарбий бу Россия ядровий ҳужумни амалга ошириш ниятида эканини англатмаслигини айтди.\nРоссия Бош прокурори Владимир Устинов бугун Президент Путинга Беслан ҳодисаси юзасидан олиб борилаётган тергов жараёнига оид ҳисобот берди. Прокурор, жумладан, ӄурбонлар сони ҳаӄида гапириб, шундай деди:\n”Маълумотларга кўра, 1200дан зиёд одам гаровга олинган эди. 727 одамга тиббий ёрдам кўрсатилди ва ҳамон кўрсатилмоӄда. 326 одам ўлдирилгани аниӄланди. Уларнинг 210 нафари шахси аниӄланди,” - деди Россия Бош прокурори. Бироӄ ҳамон топилмаган одамлар сонини аниӄ айтмади.


Саид Аҳмад. Чол куёв билан кампир келин (ҳажвия) | www.ziyouz.uz\nБош саҳифа Ўзбек насри онлайн антологиясиСаид Аҳмад (1920-2007)Саид Аҳмад. Чол куёв билан кампир келин (ҳажвия)\nЗАГС эшиги олдидаги скамейкада беқасам тўн кийган чол билан крепжоржетдан кўкрак бурма кўйлак кийган кампир ўтирибди. Чолнинг қўлида бир даста гул. Кампир резинкаси оёғини қисиб юборган шекилли, капрон пайпоқни ҳимариб, тўпиғига тушириб олибди. ЗАГС эшигига кирган ҳам, чиққан ҳам уларга қараб илжайиб қўяди.\nНавбат чол билан кампирга келди. Иккови қизил стол олдига қўйилган стулга омонатгина ўтиришди. Кампир рўмолга юзини ўраб акса урди. Чол уни киши билмас бир туртди. Кампир ўрнашиб ўтириб олди.\nЗАГС мудираси катта дафтарни очиб чолга қаради.\n— Исмингиз, отангизнинг исми, туғилган йилингиз? Биринчи уйланишингизми?\nЧол ҳамма саволта жавоб берди-ю, «Биринчи уйлаланишингизми», деган сўроққа нима дейишини билмай оғзини очганича туриб қолди.\n— Жавоб бермадингиз-ку?— деди мудира. Чол шошиб жавоб қилди.\n— Шу биринчи уйланишим, болам. Шундоқ деб ёз.\n— Ёшингиз етмиш иккига кириб, энди уйланяпсиз-ми?\n— Йўқ болам, аввал уйланганман. Ҳакимжон бойвачча ўғлини суннат қилдирган куни уйланганман.\nЗАГС мудираси ҳайрон қолди.\n— Ҳакимжон бойваччангиз ким бўлди?\n— Хўжайиним-да. Ҳакимжон бойвачча билан бир онани эмиб катта бўлганмиз. Отаси Зиёдулла кўпос тўрт даҳага таниғлик эди. Шу Ҳакимжон туғилганда онасининг кўкрагига сут келмай, бизнинг волидага эмиздирган. Катта бўлганда хизмат ҳақингиз учун ўғлингиз Ирисматни уйлаб қўяман, деб ваъда берган. Кўпос номардлик қилиб, катта бўлганимизда Ҳакимжонни уйлаб, мени қирга молбоқар қилиб чиқарворди. Ҳакимжон ўғил кўрди. Ўзи бу авлоднинг насли тоза эмас экан, келиннинг ҳам кўкрагига сут келмай, болани волидамизга эмиздирди. Шу бола катта бўлиб, суннат қилинганда, мен йигирма бешни уриб қўйган эдим. Жаҳлим чиқиб Ҳакимнинг синглисини отга ўнгариб қочдим.\nКампир рўмол орасидан гап қўшди.\n— Довдирамай ўлинг. От эмас, эшакда опқочган эдингиз.\n— Эсимда йўқ, эсимда йўқ. Сен аралашма, — деди чол.\n— Хўш, нима қилгин дейсиз? — деб сўради мудира.\n— Бизни никоҳлаб қўй, болам.\n— Ҳалигача никоҳинглар йўқмиди?\n— Эски никоҳни домком инобатга олмаяпти. Кесак-қўрғондаги Кофир қори никоҳлаган эди. Лаънати никоҳ ҳақига янгигина, атиги икки марта бошлатилган этигимни ечиб олган.\n— Домком нима дейди?\n— Э, болам, тарихи узоқ бу гапнинг. Ҳукумат Чилонзордан янги уй берган эди. Домовойдан ўтаман, деб домкомнинг олдига тушсам, кампиримни ўтказмади. Бувим сизнинг хотинингизликларини мен қаёқдан биламан, дейди. Ўн тўрт невара, саккиз чеварамни етаклаб алдига тушдим. Кўнмайди. Ҳужжат керак, дейди. Қанақа ҳужжат керак, десам, закска қоғозини олиб келинг, дейди. Мана олдингга келдим. Бир бало қил.\nЗАГС мудираси кулди.\n— Бўпти, ота, ҳозир тўғрилаб бераман. Энди, айбга буюрмайсиз, қоида шунақа, сўроқларимнинг биттасини ҳам қолдирмай жавоб бёрасиз.\nУ кампирга мурожаат қилди.\n— Исмингиз нима, буви?\n— Қулоқдан қолган, қаттиқроқ гапир, болам. Оти Халча эди. Қариб, бўшашиб қолганидан уни Халта деб чақираман. Қайси бирини ёзсанг ҳам бизга бари бир.\n— Хоҳлаб тегяпсизми, буви?— деди мудира қаттиқ товушда.\nКампир чолга қараб муғомбирона кулиб қўйди.\n— Оҳ, болам, ёшлигим қайтиб келса бу сассиқ чолга ўлсам ҳам тегмасдим. Ўттиз беш йил олдин мени урган.\n— Эски гапни қўй,— деди чол. — Дўхтир испарапкаси йўқ гапни гапирма. Хоҳлайди, хоҳламай қаёққа борарди.\nКампир яна гапирди:\n— Ҳу, ўша, қўша қаринглар, деган кофир қорини ер ютсин.\n— Қарғама. Кофир қорини ер ютганига ўттиз йилдан ошиб кетди. Кўрдингми, қизим, шу хотин билан безакун қирқ икки йилдан бери яшаяпман.\nЗАГС мудираси уларнинг гапига қотиб-қотиб куларди.\n— Асли бу кампир яхшиликни билмайдиган нарса. Домовойдан ҳам бир амаллаб ўтказардим. Бу ёқда бошқа гап ҳам чиқиб қолди. Ҳукумат менга олтмиш сўм пенсия беради. Шу кунда сал тобим айниб, юрибди. Ўлиб-нетиб қолсам пенсиямни шу олсин, деб закска қилдиряпман. Закска бўлмаса бунга пенсиямни бермайди.\nКампирнинг жаҳли чиқиб кетди.\n— Пенсиянгизга зор эмасман. Битта жонимни невара-чевараларим боқиб олар. Ўлигим кўчада қолмас.\n— Кўрдингизми. Қулоғим кар дейди-ю, ўзига керакли гапни дарров эшитади.\n— Бунақа гапларни қўйинглар. Одамлар кутиб қолишди. Хўш, хоҳлайсизларми?\n— Шартим бор, — деди кампир. — Нос чекишни ташласа хоҳлайман.\n— Менинг ҳам шартим бор. Бошини қатиқ билан ювмасин. Доим сочидан сузма халтанинг ҳиди келади.\nЭшикда кутиб қолган бетоқат келин-куёвлар ичкарига бостириб киришди. Чол билан кампирнинг муомаларини кўриб, гуриллаб кулиб юборишди.\n— Хўп, — деди чол ўрнидан тураркан. — Ҳаммасига розиман. Ишни тезроқ битказ, болам.\nОрқадагилардан бири гап қотди.\n— Ўпишишмаса қоғозни берманг.\n— Ия, ҳали шунақаси ҳам борми? — деди кампир ҳайрон бўлиб.\n— Ҳа, қоида шунақа, — деди мудира жиддий.\nУлар ноилож қолишди. Чол кампирнинг елкасига қўлини ташлаб уни ўзига қаратди.\n— Ўптириш ҳам эсингдан чиқиб кетгандир. Шошма! Чол бир ютиниб енгини шимарди-да кампирни ўпди.\n— Ҳа, хотинча, ўптиришни сенга-ю, ўпишни менга чиқазган-да!\nКулгидан ЗАГС деразалари зириллаб кетди.\n← Аввалги Аввалги Саид Аҳмад. Чучвара (ҳажвия)\nКейинги → Кейинги: Саид Аҳмад. Хуррак (ҳажвия)


09:57 / 23.06.2021\nСирдарё вилояти Сирдарё туманида учта машина иштирокида йўл-транспорт ҳодисаси содир бўлган. Оқибатда бир неча киши турли даражадаги тан жароҳатлари билан шифохонанинг жонлантириш бўлимига ётқизилган. Бу ҳақда вилоят ИИБ ЙҲХБ хабар бермоқда.\nМаълум қилинишича, 2021 йил 22 июнь куни соат 12:15да М34 Тошкент-Душанбе халқаро автомобиль йўлининг Сирдарё тумани «Ўзбекистон» МФЙ ҳудудидан 100 километрда Nexia-3, «Жигули» ва Isuzu юк машинаси иштирокида йўл-транспорт ҳодисаси рўй берган.\n1987 йилда туғилган хайдовчи Ф.Ф. «Жигули ВАЗ-2106» машинасида қайрилиб олаётган вақтида ортидан ҳаракатланиб келаётган, 1989 йилда туғилган А.Ш. Isuzu юк машинаси орт қисмига урилган ва бошқарувни йўқотиб, ағдарилган. Зарб натижасида ВАЗ-2106 автомашинаси қарама-қарши йўналишга чикиб кетиб, рўпарадан келаётган, 1992 йилда туғилган хайдовчи Д.Б. бошқарувида бўлган Nexia-3 машинаси билан тўқнашган.\nҚайд этилишича, мазкур йўл-транспорти оқибатида «Жигули ВАЗ-2106» хайдовчиси Ф.Ф. ҳамда унда йўловчи сифатида кетаётган, 1992 йилда туғилган К.Б.лар мия лат ейиши, САК, бурун суяги очиқ синиши, «постравматик шок» ташхислари билан турли даражадаги тан жароҳатлари олиб, Сирдарё туманидаги шошилинч тез тиббий ёрдам бўлимининг жонлантириш бўлимига ётқизилган.\nАниқланишича, мазкур йўл-транспорт ҳодисасига Isuzu юк машинаси ҳайдовчиси қоидаларни қўпол тарзда бузиб, оралиқ масофасини сақламагани сабаб бўлган. Ҳодиса юзасидан Сирдарё тумани ИИБ ЙҲХБ томонидан суриштирув ўтказилмоқда.


Асакалик уч нафар ёш қизларнинг отаси оғир буйрак касаллиги боис кўмакка муҳтож\nKUN.UZга қилинган мурожаатда оғир буйрак касаллигига чалинган отанинг фиғони ёзилган эди. Бемор кишининг кўнгли нозик. Телефон орқали боғланиб, руҳиятини кўтаргач, хайрия акцияси қилиш зарурлигини билдик.\nАндижон вилоят, Асака тумани, Ахтачи қишлоғи, Нефтчилар кўчасидаги хонадондамиз. Оила бошлиғи Абдукарим Каримов 2016 йилдан бери оғир хасталикни бошдан кечирмоқда.\nУнга тиббиёт ходимлари томонидан қўйилган ташхис(диагноз): Сурункали гломерулонефритнинг аралаш тури. СБЕ IV-босқич, иккиламчи невросклероз, иккиламчи камқонликнинг оғир кечиши. СБК V, D босқичи.\nАбдукаримда буйрак қуриши туфайли - ҳолсизлик, қайт қилиш, тез чарчаб қолиш ва тананинг шишиши пайдо бўлган. Сўнгги бир йил давомида эса жигарда ҳам оғир ҳолатли ўзгаришлар бошланди. Ҳафтасига 3 марта гемодиализ олмоқда.\nАёли Одинахон эри оғир беморлиги боис, ҳеч қаерда ишлай олмайди. Оила Абдукаримнинг 1-гуруҳ ногиронлиги учун олинадиган нафақасига кун кечиришга мажбур.\nОилада уч нафар қизалоқ вояга етмоқда. Дилбарой 13 ёшда, Омадой 12 ёш, Бибиробия эса 9 ёшга тўлган.\n“Турмуш ўртоғимнинг касали кундан-кунга оғирлашиб бормоқда. Буйраклари ишдан чиққанидан сўнг, энди жигарида ҳам шишлар пайдо бўлди. Даволаниш учун ойига жуда кўп маблағ кетяпти. Ҳафтада уч марта вилоят кўп тармоқли шифохонасига гемодиализ қуйдиришга туман тиббиёт бирлашмаси “Тез ёрдам” билан таъминлайди. Қизларим бирин-кетин катта бўляпти. Эримни яхши шифохонага олиб бориб, жиддий даволатишга пул йўқ. Эҳсонли кишилардан ёрдам сўраймиз. Жуда қийинчиликда қолдик”, дейди Одинахон.\nТуман ҳокимлиги оилага ижтимоий муҳтожлар қаторида бузоқ берибди. Қизлар етаклаб юриб катта қилиб олишибди.\n“Аёлим жигарини бериб донорлик қилмоқчи. Унамадим. Менга қўшилиб, ногирон бўлиб қолса, қизларим қийналади. Фақат маблағдан қийинчилик тортяпмиз. Қонни қуюлтирувчи дорини 850 минг сўмдан оляпмиз. Қизларимнинг бахтини кўрсам, дейман. Ҳозир бор умидим шифохонага ётиб жиддий даволаниш. Умидим эҳсонли кишилар мурувватидан”, дейди бемор Абдукарим.\nОилада ўсаётган уч қизнинг мунгли кўзларига қараб, юрак эзилади.\nБизнинг ҳам бор умидимиз сайтимизнинг ўқувчиларидан. Абдукарим Каримовнинг аъзо кўчириш операциясидан олдин, шифохонага ётиб тўлақонли даволаниши, дори-дармони учун маблағ зарур.\nШу кунгача сайтимиз орқали эълон қилинган хайрия акциялари яхши инсонлар эътибори билан ўз натижасини беряпти.\nМақоламизни ўқиётган барчага савоб умидида уч қизни тарбиялаётган оилага кўмак, ёрдам ва эҳсон қилишларини сўраймиз.\nМазкур оила сизларнинг мурувватингиз сабаб, қийинчиликлардан фориғ бўлишини жуда-жуда хоҳлардик.\nЭҳсонли кишилар ушбу мақоламизни беэътибор қолдирмайдилар деган умиддамиз...\nKarimov Abdukarim номига очилган карта\nТранзит ҳисоб рақами: 23120000900000033001\nХориждан маблағ юбормоқчи бўлганлар учун Абдукарим Каримовнинг паспорт маълумотлари: Karimov Abdukarim Abidjonovich AB 5040418


“Солиқ-сервис” солиқ тўловчилар учун қандай имкониятларни ҳозирламоқда? - Халқ сўзи\n15:10 02 Ноябрь 2018 Иқтисодиёт\nДавлат солиқ қўмитаси Жамоатчилик билан алоқалар ва ҳуқуқий ахборот бўлими давлат солиқ катта инспектори Акмал Назаровнинг айтишича, ҳозирда мазкур ҳудудий марказларда 238 нафар ходим фаолият юритиб, улар орасидан вилоятларнинг ҳар бир тумани бўйича тайинланган биттадан вакил ушбу туманлардаги солиқ тўловчилар билан доимий асосда ишлайди ва солиқ мажбуриятларини бажаришда хўжалик субъектларига кўмаклашади.\nҚолаверса, Давлат солиқ қўмитасининг интерактив хизматлар тизимини такрорламайдиган қўшимча интерактив хизматлар ишлаб чиқиш, хусусан, фермер хўжаликлари ва кичик корхоналар учун “онлайн бухгалтерия” яратиш каби замонавий хизматлар кўрсатилади.\nШу билан бирга, шахсий кабинетлар орқали электрон тарзда солиқ тўловчилардан келиб тушадиган мурожаатларни индивидуал равишда кўриш ва ҳар бирига жавоб беришга қаратилган “солиқ тўловчиларга хизмат кўрсатиш” махсус бўлими ташкил этилди.\nАҳоли ва хўжалик субъектларига ахборот хизматларини кўрсатиш мақсадида “call-марказ” махсус сервиси ишга туширилган. Аҳоли ва хўжалик субъектлари томонидан солиқ мажбуриятларини бажаришда соҳага оид ёки бухгалтериясини юритишга доир масалаларда ахборот-маслаҳат хизматларига зарурат туғилса, “Солиқ-сервис”га (71) 202-32-82 ёки 1198 қисқа рақами орқали мурожаат этишлари мумкин.\n“Call-марказ” мурожаатларни қабул қилишда алоқа сифатини юқори даражада таъминлайдиган хорижнинг энг замонавий технологиялари ва асбоб-ускуналари билан жиҳозланмоқда. Шунингдек, келиб тушаётган мурожаатлар билан ишлашнинг ягона электрон тизими ва зарур дастурий таъминотлари яратилади. Бу эса яқин келажакда ушбу махсус алоқа хизматини 24 соат давомида узлуксиз ишлаш имконини беради.\nҲар бир давлат солиқ инспекцияларида махсус инфокиосклар жойлаштирилади. Бу инфокиосклар орқали солиқ тўловчилар “Солиқ-сервис” томонидан кўрсатиладиган хизматлар, солиқ ставкалари ва соҳадаги янгилик ҳамда ўзгаришлар хусусида умумий маълумотларни олишлари мумкин.\nЖорий йилнинг 1 августидан 1 октябрига қадар “Солиқ-сервис”га солиқ тўловчи юридик ва жисмоний шахслардан 1 700 дан ортиқ телефон орқали мурожаат келиб тушган бўлса, шунинг аксарияти жорий йилнинг сентябрь ойидан иш бошлаган “call-марказ” орқали қабул қилинган ва уларга тезкор жавоблар қайтарилган. Бундан ташқари, шу қисқа муддат ичида тўлақонли, асосли ёзма жавоб олиш мақсадида юридик ва жисмоний шахслар томонидан “Солиқ-сервис”га 21 маротаба мурожаат қилинган ҳамда уларнинг барчасига асосли ёзма жавоб хатлари йўлланган.


Москвада Ўзбекистон фуқароси 158 грамм марихуана билан ушланди\nМосква полициясининг жиноят қидирув бўлими ходимлари Ўзбекистон фуқаросини марихуана сотаётган пайтда қўлга олди. 32 ёшдаги шахс мижоздан пул олаётган пайтда ушланган. Ҳозир у Москвадаги ҳибсхонада сақланмоқда.\nРоссия Федерацияси Ички ишлар вазирлигининг Москва шаҳар бошқармаси матбуот хизмати вакили Вероника Харисова Озодлик билан суҳбатда Ўзбекистон фуқароси Жиноят қидирув бўлими ходимлари ўтказган махсус амалиёт пайтида қўлга олинганини айтди.\n- 21 октябр куни кеч соат еттида ўтказилган “Притон” номли тадбирда 1981 йилда туғилган Ўзбекистон фуқароси марихуана сотишга уринаётган пайтда қўлга олинди, деди Москва шаҳар Ички ишлар бошқармаси матбуот хизматининг катта инспектори. У қўлга олинган ўзбекистонликнинг исм-фамилиясини ошкор қилмади.\nХарисовага кўра, тергов манфаатларини кўзлаб исми ошкор қилинмаётган Ўзбекистон фуқароси Москванинг шимолий қисмида жойлашган Алексеевск туманининг Кибальчич кўчасидаги 9-уйда қўлга олинган.\nОператив ходимлар ушлаган пайтда Ўзбекистон фуқаросининг ёнидан бир ўрам яшил модда топилган. Экспертиза натижасида тортиб олинган модда 158,5 грамм марихуана экани аниқланган.\nВероника Харисовага кўра, ҳибсга олинган 32 яшар Ўзбекистон фуқароси муқаддам судланмаган. У Россия ҳудудида ноқонуний равишда яшаган ва ҳеч қаерда ишламаган.\nМосква полицияси расмийси Ўзбекистон фуқаросига нисбатан РФ Жиноят кодексининг 30 ва 228-моддаси, 1-банди бўйича, яъни, гиёҳвандлик, психотроп ёки шу каби моддалар ишлаб чиқариш ва сотишга уринганлик айблови бўйича жиноят иши қўзғатилган.\nАйбдор деб топилса, Ўзбекистон фуқароси 4 йилдан 8 йилгача озодликдан маҳрум этилиши мумкин.\nВоқеа юзасидан тергов-суриштирув давом этмоқда.\nМосквадаги мустақил социолог Абдусами Раҳмонов Озодлик билан суҳбатда Ўзбекистон фуқароларининг Россияда гиёҳванд моддалар савдоси билан шуғулланиши кам учрайдиган ҳолат эканини айтди.\nРаҳмонов буни уларнинг қаттиқ жазога тортилишдан қўрқиши билан изоҳлади.\n- Менимча, биринчи навбатда Ўзбекистонда наркотик моддаларнинг савдоси ва олиб ўтилиши жиноятлари қаттиқ жазоланади. Шунинг учун ҳам Россияда биринчи ўринда қонун жазосидан қўрқишади. Иккинчи ўринда, Ўзбекистонда гиёҳванд моддаларнинг савдоси ёки транзити Тожикистонга ўхшаган ривожланганидан эмас деб ўйлайман, дейди ўзбекистонлик социолог.\nРоссия ҳукумати маълумотига кўра, ҳозир Россияда 8,5 миллион одам, яъни, мамлакат аҳолисининг 6 фоизи гиёҳвадликка ружу қўйган.\nРоссияликлар, асосан, Афғонистонда етиштирилган гиёҳванд моддаларни истеъмол қилади.\nРоссия аҳоли жон бошига гиёҳванд моддалар истеъмоли бўйича дунёда биринчи ўринда туради.\nРоссиядаги реабилитация марказлари молия муаммоси сабабли бангиларнинг атиги 5 фоизига ёрдам кўрсата олади.\nРоссияда ҳар йили 40 мингга яқин одам гиёҳвандлик билан боғлиқ касалликлардан нобуд бўлади.


МАРКАЗИЙ БАНК ЎЗБЕКИСТОН ҲУДУДИДА ЭЛЕКТРОН ПУЛЛАРНИНГ ЧИҚАРИЛИШИ ВА МУОМАЛАДА БЎЛИШИ ҚОИДАЛАРИНИ ИШЛАБ ЧИҚДИ - AUZ.UZ\nЎзбекистон Марказий банки «Ўзбекистон Республикаси ҳудудида электрон пулларнинг чиқарилиши ва муомалада бўлиши қоидаларини тасдиқлаш тўғрисида»ги қарор лойиҳасини ишлаб чиқди. Бу ҳақда Norma хабар берди.\nҚайд этилишича, электрон пулларнинг асосий афзалликларидан бири фойдаланувчиларга банкларда ҳисобварақ очмаган ҳолда, интернет орқали тўловларни амалга ошириш имкониятини тақдим этиши ҳисобланади. «Тўловлар ва тўлов тизимлари тўғрисида»ги қонуннинг 21-моддасида Ўзбекистон ҳудудида электрон пулларнинг чиқарилиши ва муомалада бўлиши қоидалари белгиланган.\nШунингдек, Марказий банк «Тўловлар ва тўлов тизимлари тўғрисида»ги қонуннинг кучга кириши муносабати билан бир қатор норматив-ҳуқуқий ҳужжатларга ўзгартириш киритмоқда, жумладан, Марказий банк бошқарувининг «Ўзбекистон Республикасида нақд пулсиз ҳисоб-китоблар тўғрисидаги низомни тасдиқлаш ҳақида»ги қарори.\nҚайд этилишича, «Тўловлар ва тўлов тизимлари тўғрисида»ги қонун ҳамда янги таҳрирдаги Солиқ кодексига мувофиқ, Ўзбекистон Республикасида нақд пулсиз ҳисоб-китоблар тўғрисидаги низом қайта кўриб чиқилиб, янги таҳрирда ишлаб чиқилди. Амалдаги низомнинг тижорат банкининг ҳисоб-китоб чеклари ва банк пластик карталари билан ҳисоб-китоблар тўғрисидаги талаблари чиқариб ташланди. Янги таҳрирда қабул қилинган Солиқ кодекси талабларидан келиб чиқиб, солиқ органлари томонидан инкассо топшириқномаларини тақдим этиш тартибларига ўзгартиришлар киритилди.\nШунингдек олинган кредитлар қайтарилиши учун кафил бўлган субъектлардан қарздорликларни ундириш мақсадида акцептсиз тўлов талабномаси, нафақат кредит, балки унга ҳисобланган фоизларни ундириш учун ҳам тақдим этилиши мумкинлиги кўрсатиб ўтилган.\nАввалроқ Марказий банк рубль ва тенгенинг қадрсизланиши сўмнинг алмашув курсига нима учун таъсир қилмаётганигаизоҳ берганэди. Шунингдек, Марказий банк томонидан коронавирустарқалишивасалбий оқибатларининголдини олиш бўйича бир қатортавсияларберилган.


Кюсю оролидаги вайронакор зилзила японларни қўрқитиб юборди\n21:09 / 14.04.2016\nЯпониянинг Кюсю оролида 6,4 магнитудали зилзила оқибатида кўплаб бинолар вайрон бўлди. Япония Вазирлар маҳкамасининг бош котиби Есихидэ Суга маълумотларига кўра, биноларга катта шикаст етган, бироқ айни вақтда жабрланганлар ҳақида аниқ маълумотлар келиб тушмаган.\nЯпония бош вазири Синдзо Абэ девонхонасида фавқулодда штаб яратилган, у кўрсатмаларга кўра чоралар кўриш зарурати ҳақида қарор қабул қилади.\nNHK телеканалининг маълум қилишича, Масики посёлкасида уйлар остида бир неча одам қолиб кетган. Телеканал эфирида видеокамералар қайд қилган зилзила ёзуви намойиш қилинган. Видеоёзувда хоналар ичида мебель анжомлари тебрангани, одамлар эса яширинишга ҳаракат қилаётганларини кўриш мумкин.\nЗилзила маркази Кумамото префектурасида бўлиб, ўчоғи 10 км чуқурликда бўлган. Ушбу зилзиладан кейин оролда яна битта 5,7 магнитудали такрорий зилзила бўлиб ўтган.


Бефарзандлик синовининг охири фақат ажрашишми?\nБир танишим бор. Уйланганига саккиз йилдан ошди. Шу давргача фарзанд кўрмади. Эр-хотиннинг бормаган жойи, кўрсатмаган шифокори қолмади. Лекин фақат битта гап: «Ҳаммаси жойида, иккингиз ҳам соғломсиз...»\nОхири, ота-оналар кутишдан чарчаб, икки ёшни ажратиб юборди. Иккови ҳам айрича оила қурди. Аёл фарзандли бўлди. Аммо йигитнинг нияти амалга ошмади. Орадан уч йил вақт ўтса ҳам, яна фарзанд йўқ. Йигитнинг дарди ичида, ҳали ҳам шифохонама-шифохона юрибди…\nҲа, бундай вазиятга дуч келганлар орамизда топилади. Яратганнинг неъматини кутиб йиллаб умид билан яшайди, аммо бефарзандликдан охири сабри тугаб, бошқаси билан ҳаётини боғлайди. Ахир, ҳамма ҳам ўзидан зурриёд қолдиришни истайди. Фарзанд умр чироғи, ҳаёт қувончи деб бежиз айтилмаган. У ҳаётимизга нур, мазмун, келажакка ишонч, эзгу орзулар бахш этади, қалбларни ёритади.\nАфсуски, бундай неъмат қайсидир хонадонга эрта ёки кеч келади...\nҲали тўй бўлганига бир-икки йил ҳам ўтмасдан, эр-хотин бир-бирини яхшироқ таниб улгурмасдан, «фарзанд кўрмадик», дея ажрашиб кетаётганларни эшитамиз. Айтиш керакки, бундай ҳолларга фақат ёш келин-куёв эмас, уларнинг ота-онаси, қариндош-уруғлари ҳам сабабчи бўлмоқда.\nЧимилдиқ иплари узилмасдан яқинлар кўз имолари билан «қалай, янгилик борми?», дея ёш оилани ҳоли-жонига қўймайди. Бу гапни эшитган ёш келиннинг бир йил ўтиб, қандай аҳволга тушишини тасаввур қилиб кўринг! Афсуски, таънали саволларнинг кети узилмайди: «Нима бўлди? Келинингизнинг бўйида бўлмаяптими? Вой, нима балоси бор экан? Тўй бўлганига тўрт ой бўлди-ку, ахир! Тезроқ қутулинг, кўздан нари бўлсин, балоси ўзи билан кетсин», қабилидаги гап-сўзлар ёш оила бошига гурзи билан урилгандай гап…\nШу ўринда бир ҳамкасбимнинг тўйдан кейинги гаплари ёдимга тушди.\n«Аввалида қўни-қўшнининг фарзанд ҳақида савол бериши табиий туюлар экан, — дейди у. — Ҳа энди, жон койитиб сўраяпти-да. Болали бўлсак, ҳаммага яхши-ку, деб ўйлардим. Аммо бора-бора бу сўроқлар авжга чиқди. Бир куни уйга келсам, хотиним йиғлаб ўтирибди. Сабабини сўрасам, айтмади. Онамдан суриштирсам, қўшнилардан бири аёлимни кўчада учратиб, «қай бирингда муаммо?», деб сўраган экан. Шартта бориб, муаммо кимдалигини кўрсатгим келди-ю, ўзимни босдим.\nОрадан бир йил вақт ўтди. Лекин янгиликдан ҳамон дарак йўқ. Энди бегоналар у ёқда турсин, туғишган опаларим ҳам ўз ҳолимга қўймайдиган бўлди. Мен бу гап-сўзларга унчалик эътибор қилганим йўқ, аммо рафиқам кун сари сўлиб бораверди. Охир-оқибат, у ўзи билан ўзи гаплашадиган, узоқларга тикилиб, хаёл сурадиган одат чиқарди. Аҳволига ортиқ чидаб туролмасдан аёлимни касалхонага ётқиздим. Бироз асаблари тинчланди...»\nҲамкасбим ич-ичидан эзилиб юрган бир пайтда, ниҳоят, беш йил деганда фарзандли бўлди. У шу нарсага амин бўлдики, инсон чин дилдан истаса, албатта, муроди ҳосил бўлар экан. Фақат синовларга бардош бериб, сабр қилса, кифоя. Ахир, сабрнинг таги сариқ олтин, деб бежиз айтилмаган.\n«14 ёш катта» дўстимиз\nСабр-тоқат қилиб, фарзанд кутган ота-оналар ҳақида гап кетганда, дўстим Музаффарнинг муштипар онаси, қўли қадоқ, меҳнаткаш отасининг самимий қиёфаси кўз олдимга келади. Уларнинг сабр-тоқати, эзгу ниятларига ҳам қанча таҳсин айтсанг арзийди. Ахир, улар оз эмас, кўп эмас — нақд ўн тўрт йил деганда дўстим Музаффарни дунёга келтиришган. Бу метин иродага таяниб ўтган кунлар, бу ишонч, бу йиллар айтишга осондир, аммо ўн тўрт йил фарзанд кутиб яшаш ҳамманинг ҳам қўлидан келмайди.\n— Бундай пайтларда эркак киши аёлига далда бўлиши лозим, — деб ўша йилларни хотирлайди Йўлдош ака. — Хотиним йиғласа, мен уни овутардим. Бекорга йиғлаётганини айтиб, унга қараб кулардим ҳам. Ахир, соғломмиз-ку, дердим унга. У ҳар хил хаёлларга борарди. Мен унинг ўйларини қувардим. Аслида менга осонмиди? Мен эркак кишиман! Ичимдан зил кетиб, вужудим ёнарди. Аммо буни на хотиним, на яқинларимга сездирдим. Ҳеч нарса бўлмагандай юрдим. Мана, Оллоҳга шукр, Яратган эгам бизга Музаффарни берди, кетидан икки қизли бўлдик. Уйимиз нурга тўлди.\nДарҳақиқат, эркак киши ҳар қандай вазиятда ҳам оилани асраб қолишга қодир. Аммо Музаффарнинг кўнгилчан онаси ўша йилларни эслашдан кўра, ўғлининг туғилган пайтларини хотирлашни хуш кўради. Худди ҳаёти шу ондан бошлангандай. Ҳар гапида «Музаффарнинг туғилган кунидан бир йил олдин ё бир йил кейин», «Музаффар бешга кирган куни, олтига кирган куни...» У кишининг суҳбатини эшитиб беихтиёр ўзбек онасининг меҳри-ю сабр-тоқатига қойил қоласан. Онаизор бизга ҳазиллашиб: «Музаффар сизлардан ўн тўрт ёш катта-а! Ҳурмат қилинглар», деб ҳам қўярди. Биз Музаффарнинг тенгқур бўлиб туғилганидан хурсандмиз. Чунки у оқибатли дўст, ўз касбининг устаси, энг асосийси, яхши инсон.\nЛекин ҳаётда шундай вазиятлар ҳам бўларканки, кибр-ҳаво, манманлик, кимнидир хўрлаш, камситиш, ҳаёт синовларида иродасизлик қилиш эвазига ҳам одам ўзининг чироғини ўчириб қўйиши мумкин экан.\nБу ҳақида гап кетганда, ҳали-ҳануз фарзандсиз ўтаётган амаким билан келинойим кўз олдимга келаверади.\nОнамнинг айтишича, мен беш ёшимгача юрмаган эканман. Ўша вақтларда амаким билан келинойим онамга «ногирон фарзанд туққансан», деб роса озор беришган. Ҳатто, бир уйда яшаса-да, қозон-товоқни алоҳида қилиб олишган. Бир дастурхон атрофида ўтиришмаган. Қайтар дунё деганича бор экан: амаким ва янгамиз тирноққа зор бўлиб ўтмоқда. Қариндошларникига йиғинга борсам, уларнинг узоқдан менга тикилиб қараб туришини сезаман. Шунинг учун ҳеч қачон бировнинг дилини оғритиш керак эмас экан, деб ўйлаб қоламан.\nБугун қандайдир сабаблар билан фарзанд кўрмаётган оилалар гарчи соғлом бўлишса-да, аввало, бундан ҳикмат излаши керак. Балки ўтмишда қилган қайсидир хатоси учун берилган жазодир бу. Ёки Яратганнинг синовидир. Нима бўлганда ҳам бу борада инсон айбни ўзгалардан эмас, балки ўзидан ахтариши лозим.\nИлҳомжон МАДАЛИЕВ, «Мўйи-Муборак Уккоша» жомеъ масжиди имом хатиби:\n— Фарзанд Оллоҳ таоло томонидан ато этиладиган улуғ неъмат, инсон қалбидаги энг олий мақсад саналади. Таассуфки, кўпчилик фарзанд кўришда бесабрлик қилади. Маълум муддат ўтиши билан икки ёш бир-бирига шубҳа назари билан қарай бошлайди. Икки тараф айбдорни қидиришга тушади. Келин-куёв бир-бирини туғмас ва бепуштликда айблай бошлайди. Бу номаъқул хатти-ҳаракат қанчалик узоқ чўзилгани сари, ўртада шунча жарлик юзага келаверади.\nБаъзи ҳолатларда икки ёш сабр қилишса ҳам, ота-оналар, ён-атрофдагилар уларга тинчлик бермайди. Бу авж олиб, ҳатто, оилани бузишни таклиф қила бошлайди. Ваҳоланки, икки ёш шошиб, бесабрлик қилганда ҳам катталар насиҳат билан, уларни тўғри йўлга бошлаши лозим. Зеро, аксар вақтларда бир неча муддат фарзанд кўрмай, вақти келиб ўз тенгқурларидан ҳам кўп болали бўлганларга гувоҳмиз.\nАслида Яратган фарзандни яхши кўрганига бериб, ёмон кўрганига бермайди, дейиш нотўғри фикр. Балки ҳар нарсага қодир Зот фарзандни кимга қайси пайтда беришни билгувчидир. Унинг тақдирига фақат сабр қилиш керак. Ношукрликнинг оқибати аянчли якун топади.


Германия бундестагининг янги таркиби 709 депутатдан иборат бўлади\n10:27 / 25.09.2017\nГерманиянинг янги, 19-сонли бундестаги 709 ўрингача кенгайтирилди. Ангела Меркелнинг ХДИ/ХСИ альянси ва Мартин Шульцнинг Германия социал-демократик партияси (ГСДП) парламентга сайловлар натижаларига кўра катта йўқотишга учраганига қарамасдан, йирик фракцияларни ташкил қилади. Шу билан бирга кичик партиялар парламентда кўпроқ ўринларга эга бўлдилар.\nБундестагнинг янги таркиби аввалгисига қараганда 78 та кўп ўринга эга бўлди. Аввалги парламент таркибида 631 ўрин бўлган.\nБундестагнинг янги таркибида ХДИ/ХСИга 246 ўрин (аввал 311 ўрин), ГСДПга 153 ўрин (аввал 193 ўрин) тегади.\n"Германия учун муқобил" партияси эса йириклиги бўйича 3-рақамли фракцияни ташкил қилади (94 та ўрин). Озод демократик партия 80 ўрин, "Сўллар" фракцияси 69 ўрин ва "Яшиллар" фракцияси 67 ўрин олади.\nКанцлерни танлаш ва ҳукуматни шакллантириш учун зарур бўлган депутатлар сони 355 нафарни ташкил қилгани сабабли ХДИ/ХСИ, Озод демократик партия ва "Яшиллар" бир коалицияга бирлашиши мумкин, шунда уларда 393 ўрин бўлади.\nСайловларнинг якуний расмий натижаси 12 октябрда янги бундестагнинг тантанали йиғилишида эълон қилинади.\nТаъкидлаш жоизки, сайловлардаги давомат 76,2 фоизни ташкил қилди. 2013 йилги сайловларда бу кўрсаткич 71,5 фоизни ташкил қилган.\nЭнг юқори давомат мамлакат жанубида – Баварияда (78,2%), Баден-Вюртембергда (78,3%), Гессенда (77%) ва Рейнланд-Пфальцда (77,6%) қайд қилинган. Мамлакатнинг шимоли-ғарбида давомат пастроқ бўлган. Жумладан, давомат Қуйи Саксонияда 76,4% ва Шлезвиг-Гольштейнда 76,5% ҳамда мамлакатнинг ғарбида жойлашган энг йирик федерал ер – Шимолий Рейн-Вестфалияда 75,4%ни ташкил қилган.